Η σημερινή κατάσταση του κινήματος και η "Ένοπλη Πάλη" -\nΑρχική » Η σημερινή κατάσταση του κινήματος και η “Ένοπλη Πάλη”\nΗ σημερινή κατάσταση του κινήματος και η “Ένοπλη Πάλη”\nΗ “17 Νοέμβρη”\nΗ εκτέλεση των Γουέλτς – Μάλλιου ήταν κάτι που σίγουρα, σαν ενέργεια, βρίσκονταν πολύ πάνω από το επίπεδο της αντιπαράθεσης του κινήματος. Όμως δεν είχε αρνητικά αποτελέσματα, και αντίθετα εντάχθηκε μέσα στη λογική του κινήματος, για ένα πολύ συγκεκριμένο λόγο: αναφερόταν όχι στη σημερινή αντιπαράθεση με το κράτος και το επίπεδο που βρίσκεται αλλά σε “εκκαθάριση λογαριασμών”. Δηλαδή, ήταν απάντηση σε σχέση με τον ρόλο της ΣΙΑ στην Κύπρο και των βασανιστών στη δικτατορία. Έτσι, μπορούσαν να λειτουργήσουν χωρίς να βάζουν σε κίνδυνο το κίνημα. Τότε, μετά την εκτέλεση του Μάλλιου, γιατί για τον Γουέλτς πολύ αργότερα μάθαμε ότι τον είχε εκτελέσει η “17 Νοέμβρη”, εμείς υποστηρίξαμε αυτή την ενέργεια, ξεκαθαρίζοντας, όμως, ταυτόχρονα ορισμένα πράγματα, στο επίπεδο που τότε κρίναμε αναγκαίο (δηλαδή ανάμεσά μας):\nα) Η εκτέλεση ενός βασανιστή-δολοφόνου που τριγύριζε ανενόχλητος ήταν ένα στοιχείο όχι οργανικά δεμένο με την πορεία του μαζικού κινήματος. Κι αυτό φάνηκε από τον τρόπο και τον χρόνο που έγινε η ενέργεια. Δεν έγινε σε μια εποχή που έμπαινε έντονα θέμα βασανιστών και ατιμωρησίας τους, κι επομένως σαν συγκεκριμένη κι άμεση απάντηση, αλλά σε ανύποπτο χρόνο. Ο καθορισμός του χαρακτήρα και του χρόνου της ενέργειας έγινε με βάση την απόφαση μιας ομάδας και όχι τον ρυθμό και την πορεία του κινήματος. Γι’ αυτό εξ άλλου δεν μπόρεσε να έχει και μια παρά πέρα λειτουργικότητα.\nβ) Το ότι, άσχετα από τον χαρακτήρα της συγκεκριμένης ενέργειας, κρύβεται όχι μόνο μια μιλιταριστική λογική αλλά και μια αβανγκαρντίστικη και δογματική λογική. Από το κείμενό της που στάλθηκε στις εφημερίδες φάνηκε καθαρά:\n1) Μια λαθεμένη ανάλυση της πολιτικής κατάστασης, ότι δηλαδή, “τι διχτατορία, τι Καραμανλής”, από τη μια, και “αμερικανοκρατία” από την άλλη. Η μεταπολίτευση δεν σήμαινε για τη “17 Νοέμβρη” παρά αλλαγή προσωπείου και όχι αλλαγή στο μπλοκ της εξουσίας (πέρασμα από την κυριαρχία των αμερικάνων ιμπεριαλιστών και μιας στενής μερίδας του μονοπωλιακού κεφαλαίου σε κείνη ενός διευρυμένου αστικού μετώπου με λήξη –έστω προσωρινή– της απόλυτης και αποκλειστικής αμερικανικής ηγεμονίας).\nΚι αφού πρόκειται για αλλαγή προσωπείου και μόνο, δεν μπαίνει ζήτημα μιας μακρόχρονης πορείας αγώνα για τη δημιουργία ενός νέου μπλοκ δυνάμεων με κέντρο την εργατική τάξη και την απογύμνωση του μεγάλου κεφαλαίου από τους μικροαστούς συμμάχους του, που δημιούργησε μέσω της κυβέρνησης Καραμανλή, αλλά για μια πάλη που “θα κατεβάσει το προσωπείο”.\nΈχουμε να κάνουμε δηλαδή με μια στατική, δογματική πολιτική ανάλυση της εξουσίας, που δεν αντιμετωπίζεται σαν συσχετισμός δυνάμεων αλλά σαν μηχανή καταπίεσης και μόνο. Η λογική της είναι: από τη μια το κράτος, από την άλλη ο λαός. Όμως το κράτος δεν είναι “μηχανή” και μόνο, ή κύρια. Είναι η ίδια η έκφραση του συσχετισμού των πολιτικών δυνάμεων, σε κάθε δοσμένη στιγμή και συγκυρία της ταξικής πάλης. Όταν μάλιστα η ταξική σύγκρουση φτάνει στο σημείο της ρήξης, δημιουργούνται δύο “κράτη”, δύο εξουσίες. Κράτος ήταν στην Πορτογαλία ο Σαλαζάρ, κράτος ο Γκονσάλες, κράτος κι ο Καρβάλιο! Στη Χιλή, σε μια δοσμένη στιγμή, κράτος ήταν τόσο ο Αλλιέντε όσο κι ο Πινοσέτ. Δηλαδή, ο λαός δεν είναι έξω από το κράτος και μόνο. Είναι και έξω και μέσα, ενεργητικά ή παθητικά. Και η διαδικασία του επαναστατικού κινήματος είναι η δημιουργία μιας άλλης εξουσίας.\nΣυγκεκριμένα λοιπόν, η ταύτιση Ιωαννίδη-Καραμανλή είναι πολιτικά μια δογματική αντίληψη, και το ότι δεν υπάρχει ταύτιση μπορεί να το δει κι ο ίδιος που το λεει ρίχνοντας μια ματιά γύρω του. Αυτή όμως η δογματική αντίληψη επιτρέπει το άλμα στη μιλιταριστική λογική: εμείς, δρώντας πρωτοποριακά –δηλαδή στρατιωτικά–, θα αποκαλύψουμε την ταύτιση.\nΗ εμπειρία του κινήματος\nΣτη Λατινική Αμερική, από τα πρώτα χρόνια της δεκαετίας του ’60, άρχισε μια διαδικασία ένοπλης πάλης. Δεκάδες, εκατοντάδες, χιλιάδες αγωνιστές πήραν τον δρόμο του βουνού, στην πρώτη φάση, του αντάρτικου πόλης στη συνέχεια. Τι απέγινε μ’ όλο αυτό το κίνημα, το γεμάτο αυταπάρνηση κι επαναστατικό ενθουσιασμό; Δεν είναι της ώρας να πιάσουμε γενικά αυτό το ζήτημα. Ας δούμε μερικές χώρες και κινήματα που έγιναν μάλιστα και το σύμβολο μιας ολόκληρης γενιάς σ’ όλο τον κόσμο, τους Τουπαμάρος στην Ουρουγουάη, τον ΕRΡ στην Αργεντινή, το ΜΙR στη Χιλή. Αυτές οι οργανώσεις είναι δεμένες με πρακτικές ένοπλου αγώνα. Ποια ήταν η πορεία του αγώνα και η τύχη των αγωνιστών;\n– Στην Ουρουγουάη, οι Τουπαμάρος, οργάνωση που βγήκε μέσα από τους ίδιους τους αγώνες των εργατών του ζαχαροκάλαμου σε μια περίοδο ολόπλευρης κρίσης –οικονομικής, κοινωνικής, πολιτικής– έχτισαν τη δυνατότερη επαναστατική οργάνωση στη Λατ. Αμερική, συνδυάζοντας για μια ολόκληρη περίοδο την ένοπλη πάλη με τη δουλειά στις μάζες. Όμως, όπως η ίδια η οργάνωση αναφέρει στην αυτοκριτική της, έπεσε στη μιλιταριστική λογική. Δηλαδή, μπρος σε μια προβοκάτσια της εξουσίας, που σκότωσε μερικούς ανθρώπους της, προσπάθησε ν’ απαντήσει στρατιωτικά, σαν στρατός ενάντια σε στρατό, σαν το ζήτημα να ’ταν πια το πάρσιμο της εξουσίας. Το αποτέλεσμα σ’ αυτή την αιματηρή πάλη ήταν όχι μόνο η καταστροφή της οργάνωσης αλλά η καταστροφή του εργατικού κινήματος. Σήμερα, οι ελάχιστοι σύντροφοι που απόμειναν από την οργάνωση προσπαθούν, έχοντας πληρώσει στο πετσί τους τη μιλιταριστική λογική, να ξαναρχίσουν μια νέα πορεία οργάνωσης του λαού και της εργατιάς.\n–Ο ΕRΡ (Λαϊκός Επαναστατικός Στρατός) ήταν το ένοπλο τμήμα της ΡRΤ (Επαναστατικό Κόμμα των Εργατών) στην Αργεντινή. Οικοδομήθηκε μέσα από την πάλη ενάντια στη δικτατορία μέχρι το ’73, συμμετέχοντας βασικά στο εργατικό κίνημα και χρησιμοποιώντας και ένοπλες ενέργειες. Το ’73, η δικτατορία πέφτει και ο Περόν γυρνάει στην Αργεντινή μέσα σε λαϊκό ενθουσιασμό. Η λογική του ΕRΡ ήταν: “Τι Περόν τι Λανούσσε” (δικτάτορας) και συνέχισε την ένοπλη πάλη. Μέσα σε τρία χρόνια, χωρίς το εργατικό κίνημα να έχει φτάσει σ’ ένα ανώτερο ποιοτικά στάδιο, με τη λογική “να ξεσκεπάσουμε τη νέα μάσκα των αστών”, και μέσα από το “ξεκίνημα του εμφύλιου πολέμου”, η Αργεντινή αντιμετώπιζε μια νέα δικτατορία και οι σύντροφοι του ΕRΡ αποδεκατίστηκαν. Σήμερα, μαζί με τους Μοντονέρος, έχουν πάψει πρακτικά τις ένοπλες ενέργειες κι έχουν περάσει στις εκκλήσεις στο Κ.Κ. Αργεντινής για “δημοκρατικό μέτωπο”. Πρόσφατα, μαζί με τους Μοντονέρος, κάλεσαν τις διάφορες χώρες να συμμετάσχουν (!) στο Παγκόσμιο Κύπελλο που γίνεται στην Αργεντινή για να μπορέσουν δημοσιογράφοι να μιλήσουν για την καταπίεση, τη στιγμή που σ’ όλες τις χώρες της Ευρώπης γίνεται κινητοποίηση για μποϋκοτάζ του Παγκόσμιου Κυπέλλου.\nΈχουμε εδώ να κάνουμε με δύο συγκεκριμένες εμπειρίες.\nΞεκινώντας από μια αντίληψη “μέσα στον κόσμο” και ένοπλα ταυτόχρονα, πέρα από το επίπεδο των μαζών, φτάσαμε πρώτα στο ένοπλο και μόνο, έξω από τις μάζες και μόνο, με κατάληξη τόσο την απομόνωση από τις μάζες όσο και την εξαφάνιση της ένοπλης διαδικασίας. Όμως τα πράγματα δεν έμειναν μόνο στις ίδιες τις οργανώσεις. Όχι μόνο, μέσα από τη θηριώδη καταπίεση, έγινε τεράστια ζημιά σ’ όλο το λαϊκό κίνημα αλλά ενισχύθηκαν και οι πιο δεξιές απόψεις μέσα σ’ αυτό.\n– Αντίθετα, το ΜΙR στη Χιλή κατόρθωσε να πάρει έναν άλλο δρόμο. Γύρω στο 1966, είχε αρχίσει ένοπλες ενέργειες ενάντια σε γαιοκτήμονες κύρια, ενέργειες που ήταν άμεσα δεμένες με τον αγώνα των φτωχών αγροτών. Όταν όμως, το 1970, εμφανίστηκε μια δυνατότητα νίκης της επίσημης αριστεράς μέσα από τις εκλογές, το ΜΙR σταμάτησε τις ένοπλες ενέργειες πριν από τις εκλογές, βλέποντας πως συνέχισή τους σ’ αυτή τη συγκυρία θα σήμαινε αυτοπροβοκάτσια του κινήματος. Στη συνέχεια, μπρος στην κυβέρνηση Αλλιέντε, δεν κράτησε τη λογική “να σπρώξει τους ρεφορμιστές να ξεσκεπαστούν” αλλά πολιτική του ήταν να χρησιμοποιηθούν όλες οι δυνατότητες για να οικοδομηθεί η “λαϊκή εξουσία” και έτσι να ξεσκεπαστούν κι οι ρεφορμιστές. Στη συνέχεια, μπρος στη δικτατορία του Πινοσέτ, δεν ακολούθησε την αυτοχτόνα λογική του “εμφύλιου” αλλά της οικοδόμησης ενός παράνομου ισχυρού δικτύου αντίστασης. Έτσι σήμερα το ΜΙR, παρά τα τεράστια χτυπήματα που δέχτηκε, μπορεί να κάνει και διαδηλώσεις, όπως οργάνωσε πρόσφατα ενάντια στο δημοψήφισμα, και να κάνει ένοπλες ενέργειες – περιορισμένες σήμερα– και να είναι ενεργό στους βασικούς μαζικούς χώρους…\nΑλλά αν ρίξουμε μια ματιά πιο κοντά μας, θα δούμε την ίδια λογική στο γερμανικό κίνημα.\nΣτη Γερμανία έχουμε ένα κίνημα που αναπτύσσεται στα χρόνια 67-69, με κέντρο τη φοιτητική εξέγερση, που είχε σαν βασική θεματολογία την πάλη ενάντια στην ιεραρχία και τον δεσποτισμό του κεφαλαίου καθώς και την υποστήριξη των εθνικοαπελευθερωτικών κινημάτων. Αυτό το κίνημα, στα χρόνια 68-69, δοκιμάζει μια πρώτη επαφή και σύνδεση με το εργατικό κίνημα, με αποτέλεσμα στην αρχή αρκετά απογοητευτικό. Ο δρόμος θα πρέπει να’ ναι μακρύς και δύσκολος. Μπρος στην αδυναμία να επιτευχθεί η άμεση σύνδεση, γεννιώνται διαφορετικές λογικές στο κίνημα. Ένα κομμάτι του αυτοανακηρύσσεται σε πρωτοπορία, ένα άλλο αναδιπλώνεται στον εαυτό του (κοινότητες, ψυχανάλυση κλπ.), τέλος ένα άλλο αποφασίζει να επιλέξει τον “πόλεμο”. Στην αρχή, τα κείμενα της ΡΑΦ μιλάνε για δυο στόχους της δραστηριότητάς της. Σύνδεση με μερικές μαζικές καταστάσεις και ενέργειες με στόχο τόσο τα μονοπωλιακά κέντρα όσο και κύρια τον ιμπεριαλισμό και ιδιαίτερα τα στρατιωτικά κέντρα του αμερικάνικου ιμπεριαλισμού. Μέσα σε 6 χρόνια ο κύκλος έχει ολοκληρωθεί. Η λογική της “ένοπλης σύγκρουσης” πέρα κι έξω από το επίπεδο της ταξικής σύγκρουσης οδήγησε στην αρχή στην αποσύνδεση από το μαζικό κίνημα, για τις ανάγκες της παράνομης δουλειάς (μια και αυτή δε μπορεί να συνδεθεί με το κίνημα), και μετά στη σύγκρουση με τον ταξικό αντίπαλο –μηχανισμός με μηχανισμό– στη λογική της αυτοάμυνας. Δηλαδή, βλέπουμε την ίδια μοιραία διαδικασία που έχει ακολουθήσει η ίδια λογική σε παγκόσμιο επίπεδο: κόψιμο από τις μάζες στην πρώτη φάση και στη συνέχεια “αυτοάμυνα”! Χτυπάει ο αντίπαλος, η ένοπλη ομάδα τού απαντάει (χτυπώντας εισαγγελείς, μπάτσους, κ.λ.π), ο αντίπαλος χτυπάει σε ανώτερο επίπεδο, προσπαθείς να του απαντήσεις στο ίδιο επίπεδο και οδηγείσαι στην απομόνωση από το κίνημα και την καταστροφή, μια και η μάχη που δίνεις αφοράει τον ίδιο τον εαυτό σου κι όχι τις μάζες. Η ΡΑΦ ξεκίνησε με τη λογική της ένοπλης πρωτοπορίας του λαού και κατέληξε με τη λογική της ένοπλης αυτοάμυνας. Για να δούμε όμως τ’ αποτελέσματα της σύγκρουσης, πρέπει ν’ αναχθούμε στην κατάσταση που δημιουργήθηκε στο κίνημα, σ’ όλη τη Γερμανία. Το υπόλοιπο κίνημα, κάτω από την πίεση μιας σύγκρουσης που το ξεπερνούσε, υποχρεώθηκε, μπρος στα καταπιεστικά μέτρα του κράτους, να σκύψει το κεφάλι. Οι δεξιές δυνάμεις και οι τάσεις αναδίπλωσης δυνάμωσαν στο εσωτερικό του όπως και οι ατομικιστικές παρεμβάσεις. Και μπρος σ’ ένα κίνημα αποπροσανατολισμένο, ανίκανο να προβάλει αντίσταση, “ειρηνοποιημένο”, η άρχουσα τάξη πραγμάτωσε μια πρώτη προληπτική αντεπανάσταση, δημιουργώντας ένα κράτος τρόμου και αντεπανάστασης χωρίς καμιά ουσιαστική αντίσταση.\nΠοια συμπεράσματα πρέπει να βγάλουμε;\nΗ δικιά μας εμπειρία είναι μικρή, ελάχιστη. Όμως πρέπει να την δούμε. Παραπάνω προσπαθήσαμε να κάνουμε ένα διαφορισμό ανάμεσα στην υποστήριξη που δίναμε στη διάρκεια της δικτατορίας σε οργανώσεις όπως η “20 Οχτώβρη”, η “ΛΕΑ”, κ.λ.π, και την άρνησή μας ταυτόχρονα να ταυτιστούμε μαζί τους, όπως το ίδιο συμβαίνει σήμερα με την τοποθέτηση που είχαμε για τη “17 Νοέμβρη”.\nΑς δούμε λίγο πιο αναλυτικά αυτή την τοποθέτηση:\nΗ άποψή μας ήταν πως οι ενέργειες αυτών των οργανώσεων σε μια περίοδο δικτατορίας έπαιζαν θετικό ρόλο, ιδιαίτερα σε μια εποχή που δεν κουνιόταν φύλλο (αυτό δεν αρκεί σαν επιχείρημα γενικά. Γιατί δε σημαίνει πως όταν δεν κουνιέται φύλλο εν γένει βάζεις βόμβες. Όχι. Μιλάμε για μια περίοδο δικτατορίας και καταπίεσης των μαζών, με δοσμένη δηλαδή την αντίθεσή τους στο καθεστώς αλλά αδυναμία έκφρασης αυτής της αντίθεσης). Έτσι, οι βόμβες τότε αποτελούσαν ένα φωτεινό σημάδι για το λαό μας, το σημάδι πως η αντίσταση δεν πέθανε. Μ’ αυτή την έννοια προετοίμασαν την επόμενη φάση του αντιφασιστικού κινήματος, της μαζικής αντιπαράθεσης.Όμως, ενώ συμφωνούσαμε μ’ αυτές τις ενέργειες, ποτέ δεν συμφωνήσαμε με τις οργανώσεις-φορείς τους κι αυτό γιατί η θεωρητικοποίηση που έδιναν στις απόψεις τους ήταν άλλη από το πραγματικό επίπεδο των ενεργειών τους. Έτσι, ενώ οι ενέργειές τους είχαν συμβολικό χαρακτήρα, θεωρητικοποιούνταν σαν “αντάρτικο πόλης”, πράγμα που τελικά δεν μπορούσε να είναι, στον βαθμό που δεν υπήρχε η αντίστοιχη ανάπτυξη του κινήματος. Το ίδιο ισχύει και με τη “17 Νοέμβρη”. Έτσι, ακριβώς γιατί υπήρχε μια λαθεμένη θεωρητική αντίληψη πίσω από τη λογική αυτών των οργανώσεων, δεν μπόρεσαν να παίξουν κανένα ρόλο όταν το κίνημα πέρασε σε άλλη φάση, μαζικής αντιπαράθεσης με το φασισμό, και έπαιξαν μηδαμινό ρόλο στο Πολυτεχνείο. [ ]\n1. Η Θεωρία του συνδυασμού μαζικής δουλειάς και ένοπλης πάλης\nΈνα κεντρικό επιχείρημα που μπαίνει σε παγκόσμιο επίπεδο είναι: έχει φανεί πως αρκετές προσπάθειες ένοπλης διαδικασίας έχουν αποτύχει γιατί δε συνδέονταν με το μαζικό κίνημα. Αν λοιπόν κάνουμε και ένοπλο αγώνα και έχουμε σύνδεση με το μαζικό κίνημα, τότε τα πράγματα θα πάνε καλά. Όμως, τι έχει αποδείξει η διαδικασία; Ότι οι πιο σημαντικές προσπάθειες ένοπλων κινημάτων ξεκίνησαν μ’ αυτή τη λογική κι όμως έφτασαν αλλού. Και θα πρέπει να δούμε για ποιο λόγο. Γιατί το ζήτημα δεν είναι του “συνδυασμού ένοπλου αγώνα και μαζικής δουλειάς”, αλλά ο ένοπλος αγώνας να είναι ο ίδιος μαζικό πολιτικό φαινόμενο, να βγαίνει σα συνέχεια και προχώρημα της μαζικής δουλειάς, σα μαζική δουλειά ο ίδιος. Έτσι έγινε στην Κατοχή, έτσι έγινε σε κάθε αυθεντική επανάσταση, από την Κομμούνα του Παρισιού μέχρι την Παλαιστίνη. Αντίθετα, η θεωρία του συνδυασμού δεν είναι παρά εκλεπτυσμένη μιλιταριστική αντίληψη. Κι ας δούμε γιατί. Γιατί την απόφαση του συνδυασμού την παίρνει κάποια περιορισμένη ομάδα, που αποφασίζει να στηρίξει την ένοπλη δουλειά, υποχρεωτικά κυρίαρχη, και στο μαζικό κίνημα. Όμως, επειδή είναι χωριστή από το μαζικό κίνημα, γίνεται αναπόφευκτα κεντρική –πέρα από οποιαδήποτε σχέση με το μαζικό κίνημα. Ας δούμε τη διαδικασία. Συνήθως οι οργανώσεις και οι ομάδες αυτές ξεκινάνε με ενέργειες “υποστήριξης” σε λαϊκούς αγώνες ή σε στόχους μισητούς από το λαό. Όμως, αυτές οι ενέργειες, στο βαθμό που δεν παίρνουν μέρος οι ίδιες οι μαζικές καταστάσεις στις οποίες αναφέρονται, γίνονται υποχρεωτικά από μικρές ομάδες. Η καταπίεση χτυπάει αυτές τις ομάδες. Τότε, ακόμα και με την πιο επεξεργασμένη ανάλυση, θα πέσεις στον φαύλο κύκλο. Δηλαδή, επειδή δρας σαν ομάδα χωριστή από το μαζικό κίνημα, θες να προβάλεις την πραχτική σου σα σωστή και να προσπαθήσεις να την μαζικοποιήσεις. Γι’ αυτό δεν μπορείς ν’ αφήσεις τον εχθρό να σε χτυπήσει χωρίς ν’ απαντήσεις. Κάτι τέτοιο θα σήμαινε άρνηση της ίδιας της ύπαρξής σου. Γι’ αυτό, υποχρεωτικά θ’ απαντήσεις, θέλοντας να δείξεις ότι η προοπτική σου είναι πραγματική. Κι έτσι, χωρίς να το θέλεις, θα μπεις στη λογική να ανεβάσεις το επίπεδο των ενεργειών και της αυτοάμυνας. Πράγμα που σημαίνει, όλο και πιο βαθειά παρανομία, όλο και μεγαλύτερο κόψιμο από τις μάζες, όλο και μεγαλύτερος υποκειμενισμός. Έχουμε δει πως όσο πιο απομονωμένη είναι μια ένοπλη οργάνωση τόσο προχωρά σε ενέργειες ανώτερης στρατηγικής κλίμακας. Ο “συνδυασμός” θα ’χει αποτύχει για μια ακόμα φορά.\nΑντίθετα, η πραγματική πορεία “συνδυασμού” είναι εκείνη που ακολουθούν οι λαϊκές μάζες. Σε μια απεργία π.χ. φτιάχνονται και ομάδες που τσακίζουν τους απεργοσπάστες, επιβάλλουν τη λαϊκή βία. Αυτός είναι ο μόνος τρόπος “συνδυασμού”, από τα κάτω, και από κει μπορεί να οικοδομηθεί μια άλλη αντίληψη για την ένοπλη διαδικασία. Έτσι, οι ενέργειες των Τουπαμάρος και του ΕRΡ ήταν τόσο πιο μεγάλες όσο μεγαλύτερη η απομόνωσή τους και η αποτυχία της πολιτικής τους γραμμής. Το ίδιο ισχύει με τη RΑF. Οι “Κόκκινες Ταξιαρχίες” άρχισαν το 1970 με συμβολικές απαγωγές ή ενέργειες ενάντια σε βιομηχάνους ή ιδιαίτερα καταπιεστικούς διευθυντές εργοστασίων, σε μια εποχή ανόδου του εργατικού κινήματος. Στη συνέχεια -όταν το εργατικό κίνημα υποχωρούσε- για την απελευθέρωση των συντρόφων τους και ενάντια στο “πολιτικό προσωπικό του κράτους”. Σήμερα, που βρίσκονται στη μεγαλύτερη απομόνωση, χτυπάνε “την καρδιά του κράτους”.\nΗ ομάδα του Χρ. Κασίμη χτύπησε το γερμανικό εργοστάσιο της ΑΕG σαν αντίποινα για τη δολοφονία των αγωνιστών της RΑF. Η αστυνομία χτύπησε και δολοφόνησε τον Χρ. Κασίμη. Η “ομάδα Χρ. Κασίμης” έβαλε βόμβα στα ασυρματοφόρα της Ασφάλειας. Το αποτέλεσμα ήταν έρευνες, παρακολουθήσεις, ένταση της επίθεσης της Ασφάλειας. Αναπόφευκτα, απ’ όλους εκείνους τους συντρόφους που θα φαντάζονταν μια διπλή πραχτική, θα πρέπει να ενταθούν τα συνομωτικά μέτρα, όπου κι αν ανήκουν, στη “17 Νοέμβρη”, την “ Ομάδα Χρ. Κασιμης”, την “Ε.Λ.Α.”, κλπ. Συνεπώς, και με δοσμένη τη μικρή ανάπτυξη του εργατικού κινήματος στη χώρα μας, το κόψιμο από τις μάζες θα πρέπει να γίνει σχεδόν απόλυτο.\nΧαρακτηριστική είναι η εμπειρία της ΕΤΑ στην Ισπανία, όπως και άλλων ομάδων στη Γερμανία, Ιταλία και αλλού. Για τις ανάγκες μιας διπλής δουλειάς (που στην περίπτωση της ΕΤΑ ανταποκρίνονταν απόλυτα στις συνθήκες, στην περίοδο του φρανκισμού), είχαν κάνει έναν όσο γίνεται απόλυτο χωρισμό ανάμεσα στη μαζική και τη στρατιωτική επέμβαση. Το αποτέλεσμα ήταν, σήμερα στην Ισπανία, που ένα κομμάτι της ΕΤΑ θέλει να συνεχίσει τον “πόλεμο”, να γίνει διάσπαση ανάμεσα στο κομμάτι που κάνει μαζική δουλειά και το στρατιωτικό. Το ίδιο έγινε και αλλού. Γιατί έχεις να επιλέξεις. Αν πραγματικά προωθείς μια μαζική δουλειά, τότε ο ρυθμός της θάναι προσαρμοσμένος στον ρυθμό του μαζικού κινήματος (όπως σήμερα στην Ισπανία) και άρα οι ενέργειες του στρατιωτικού “κλάδου” θα εμποδίζουν αυτή τη μαζική δουλειά. Όμοια και οι αναγκαιότητες της μαζικής δουλειάς θα επιβάλουν περιορισμούς στην εξέλιξη του ένοπλου. Αργά ή γρήγορα θα ’ ρθεί η διάσπαση και το “όπλο” θα συνεχίσει, “απελευθερωμένο από τους περιορισμούς του κόσμου τούτου”, τη πορεία του.\nΑν αντίθετα δεν προωθείς μια πραγματικά μαζική δουλειά αλλά ένα απλό “κάλυμμα” της στρατιωτικής δράσης και χώρο “στρατολόγησης”, τότε ευνουχίζεις και εμποδίζεις το πολιτικό προχώρημα των ανθρώπων που παίζουν το ρόλο του “καλύμματος”, εμποδίζεις το πολιτικό προχώρημα του κινήματος γιατί, με βάση μια στρατιωτική λογική, μεταφέρεις την πολιτική έξω απ’ αυτούς τους ανθρώπους, έξω από τον κόσμο, μια και η πολιτική γίνεται από τους ειδικούς του ένοπλου. Έτσι δεν υπάρχει διέξοδος.\nΗ μιλιταριστική λογική δεν χωράει κανένα συνδυασμό, τελικά τον απορρίπτει. Μοιάζει με μια πένθιμη πορεία, που διαρκώς την εγκαταλείπουν αυτοί που την παρακολουθούν, για να μείνουν στο τέλος μόνο οι λίγοι “συγγενείς” που βαδίζουν μέσα στη γενική απομόνωση και τρομοκράτηση.\n2. Ελιτισμός – μιλιταρισμός και περιφρόνηση των μαζών\n[ ] Κάθε σύντροφος που μπαίνει στο επαναστατικό κίνημα ξεκινάει με τη θέληση να αλλάξει τον κόσμο και τη ζωή του, να χτίσει έναν άλλο κόσμο, ν’ αλλάξει την ίδια του τη ζωή. Γι’ αυτό, τη διαδικασία της επανάστασης δεν τη βλέπει, δε μπορεί να τη βλέπει, ξεκομμένη από την ίδια του τη ζωή και την αλλαγή της. Μόνο οι αστοί πολιτικάντηδες, έστω κι αν λέγονται κομμουνιστές, κάνουν πολιτική 6-8 και για την υπόλοιπη ζωή τους πέρα βρέχει. Οι επαναστάστες προσπαθούν, στο μέτρο της ανάπτυξης του ίδιου του κινήματος, ν’ αλλάξουν την ίδια τη ζωή τους. Και τις αναγκαιότητες του συνωμοτισμού και της παρανομίας τις αντιμετωπίζουν σαν τέτοιες, αναγκαιότητες δηλαδή, και όχι σαν την πραγμάτωση του αγωνιστή. Όταν οι σύντροφοι της RΑF λένε πως ο άνθρωπος –ο αγωνιστής– πραγματώνεται μέσα από την παρανομία, πρόκειται για μια διαστροφή προς τον μιλιταρισμό και τον ελιτισμό. Ο αγωνιστής πραγματώνεται μέσα από τη σχέση του με τις μάζες και τη σύγκρουση μαζί μ’ αυτές ενάντια στον εχθρό, και άρα μέσα από την αλλαγή των σχέσεών του μ’ αυτές, την αλλαγή των ίδιων των συνολικών του ατομικών αντιλήψεων και σχέσεων.\nΤο καινούργιο επαναστατικό κίνημα, που στις χώρες της Ευρώπης αναπτύσσεται από τη δεκαετία του ’60, είχε αυτή τη διπλή οπτική: σύγκρουση με τον εχθρό, αλλαγή της σχέσης με τις μάζες, αλλαγή του ίδιου του επαναστατικού υποκειμένου. Μέσα στη διαδικασία πτώσης του κινήματος, αυτές οι λογικές τείνουν να αυτονομούνται. Από τη μια η RΑF, η σύγκρουση, από την άλλη εκείνοι που αποζητούν τη λύση των ατομικών τους προβλημάτων. Το κριτήριο, ο κρίκος που λείπει κι από τις δύο οπτικές, είναι η σύνδεση με τις μάζες και τις ανάγκες τους. Αυτή καθορίζει τόσο την πορεία και το επίπεδο της σύγκρουσης όσο και το μέτρο των ατομικών μετασχηματισμών.\nΗ “ένοπλη πάλη” και η λογική της, όταν δεν είναι αποτέλεσμα της ωρίμανσης του λαϊκού κινήματος, οδηγεί στον μιλιταρισμό, τη λατρεία της δύναμης, τον σεχταρισμό, το κόψιμο από τις ανάγκες των μαζών, στην περιφρόνησή τους. Πρόκειται πάντα, από την εποχή του Μπλανκί μέχρι σήμερα, για κάτι πάνω και πέρα από τις μάζες.


Newz: Μια πολύχρωμη συνοικία στην Κωνσταντινούπολη!\nΜια πολύχρωμη συνοικία στην Κωνσταντινούπολη!\nΗ συνοικία Balat είναι η παραδοσιακή εβραϊκή συνοικία στην περιοχή Φατίχ της Κωνσταντινούπολης. Βρίσκεται στην ευρωπαϊκή πλευρά της Πόλης, στη δυτική όχθη του Κεράτιου κόλπου και η ονομασία της οφείλεται στην ελληνική λέξη «παλάτι», από το κοντινό παλάτι των Βλαχερνών. Βασικό χαρακτηριστικό της, πέρα από τη γραφικότητα, το πολύ χρώμα στις προσόψεις των σπιτιών, το οποίο δεν υπολείπεται στιγμή.\nκαι το εβραϊκό στοιχείο συνυπήρχαν στην περιοχή για αιώνες, ενώ μια βόλτα στα στενά είναι αρκετή για να κατανοήσει ο καθένας αυτή τη συνύπαρξη. Η αρχιτεκτονική των σπιτιών θυμίζει κάτι από Ιερουσαλήμ ενώ υπάρχει έντονο το στοιχείο και της παλιάς Κωνσταντινούπολης. Με τον καιρό και με την εγκατάσταση των μουσουλμάνων στην περιοχή, ένας ανάμεικτος πολιτισμός αναπτύχθηκε. Τζαμιά, συναγωγές, μοναστήρια και εκκλησίες συμπλέκονται σε όλη τη διαδρομή μέσα στη συνοικία. Και τα κλικ των φωτογράφων δεν λένε να σταματήσουν, αφού κάθε γωνιά έχει τη δική της πολύχρωμη ομορφιά.\nΑναρτήθηκε από graffitaras στις 3:10 PM\nΣυνολικές προβολές σελίδας- Επίσημο απο το Blogger\nBlog Archive September (1) March (1) February (9) July (14) May (4) April (2) February (3) January (6) December (6) November (3) October (8) September (21) August (20) July (64) June (36) May (84) April (136) March (45) February (43) January (74) December (94) November (61) October (78) September (132) August (99) July (108) June (138) May (63) April (86) March (114) February (103) January (107) December (96) November (98) October (58) September (95) August (111) July (173) June (57) May (78) April (101) March (123) February (45) January (58) December (58) November (96) October (187) September (180) August (233) July (276) June (58) May (77) April (48) March (68) February (65) January (99) December (135) November (50)\nΔωρεάν Διαφήμιση Δωρεάν Διαφήμιση


ΕΟΦ: ΜΗΝ εμπιστεύεστε αυτά τα φάρμακα για τον κορωνοϊό | Infokids.gr\nΑρχική > Κορωνοϊός > ΕΟΦ: ΜΗΝ εμπιστεύεστε αυτά τα φάρμακα για τον κορωνοϊό\nΟ Ευρωπαϊκός Οργανισμός Φαρμάκων (ΕΜΑ), με ανακοίνωσή του στις 24-3-2020, προειδοποιεί το ευρύ κοινό να μην προμηθεύεται φάρμακα εκτός των μονίμων λειτουργούντων φαρμακείων, πχ μέσω διαδικτύου. Ιδιαίτερα αυτήν την περίοδο, λόγω της γενικής ανησυχίας για την πανδημία του κορωνοϊού Covid-19, υπάρχει σημαντικός κίνδυνος εξαπάτηση των πολιτών και υπονόμευση της δημόσιας υγείας.\nΟι επίδοξοι πωλητές μπορεί να ισχυρίζονται :\n– ότι τα προϊόντα τους αποτελούν την κατάλληλη αγωγή για την αντιμετώπιση ή την πρόληψη από τον κορωνοϊό covid-19, ή – ότι είναι σε θέση να παρέχουν ήδη εγκεκριμένα φάρμακα τα οποία δοκιμάζονται για το σκοπό αυτό, τα οποία δεν είναι για παράδειγμα, εύκολα διαθέσιμα από άλλη πηγή. Τέτοια προϊόντα είναι κατά κανόνα ψευδεπίγραφα.\nΠοια είναι τα ψευδεπίγραφα φάρμακα\nΩς ψευδεπίγραφα φάρμακα θεωρούνται τα προϊόντα εκείνα που παρουσιάζονται ψευδώς ως αυθεντικά/εγκεκριμένα. Μπορεί να περιέχουν διαφορετική δραστική ουσία από αυτή που αναγράφεται στη συσκευασία ή σε άλλη ποσότητα ή καμία δραστική ουσία. Μπορεί επίσης να περιέχουν ιδιαίτερα επιβλαβή συστατικά που δεν επιτρέπεται να περιέχονται σε φάρμακα.\nΗ λήψη τέτοιων προϊόντων προκαλεί σοβαρά προβλήματα υγείας και επιδεινώνει την ήδη υπάρχουσα κατάσταση.\nΓια την αποτροπή τέτοιων κινδύνων, σε κάθε περίπτωση, η προμήθεια όλων των φαρμάκων πρέπει να γίνεται από τα φαρμακεία της περιοχής μας, τα οποία λειτουργούν ως φυσικά καταστήματα και ελέγχονται από τις αρμόδιες αρχές ως προς τη νομιμότητα της λειτουργίας τους.\nΟ ΕΟΦ ενημερώνει\nΟ ΕΟΦ ενημερώνει τους καταναλωτές ότι η πώληση φαρμάκων εξ’ αποστάσεως από πιστοποιημένα φαρμακεία δεν έχει εφαρμοστεί στην ελληνική αγορά. Στις χώρες που ήδη εφαρμόζεται, έχουν θεσπιστεί διαδικασίες πιστοποίησης ασφαλών ιστοσελίδων, με τις οποίες χρειάζεται η ανάλογη εξοικείωση και εκπαίδευση του χρήστη για ασφαλή πρόσβαση σε αυτές, ώστε να αποφεύγονται οι σχετικοί κίνδυνοι.\nΤέλος, εφιστάται η προσοχή του κοινού ότι δεν έχει ακόμα τελεσφορήσει η αξιολόγηση της ασφάλειας και της αποτελεσματικότητας κάποιου φαρμάκου για την αγωγή ή την πρόληψη από τον κορωνοϊό.\nΗ όποια αναφορά δοκιμαζόμενων δραστικών ουσιών ή φαρμάκων από τα μέσα ενημέρωσης δεν πρέπει να ερμηνεύεται εσφαλμένα και να αυξάνεται η ζήτηση των εν λόγω φαρμάκων για λόγους πρόληψης.\n«Πάσχα στο μπαλκόνι» σύμφωνα με τον καθηγητή λοιμωξιολογίας Ν. Σύψα\nδημόσια υγεία ΕΟΦ επικίνδυνα σκευάσματα κορονοϊός κορωνοϊός


Solgar Magnesium with Vitamin B6 100 ταμπλέτες - It's Care Time - Online Pharmacy\nΑΡΧΙΚΗ > ΒΙΤΑΜΊΝΕΣ>ΑΘΛΗΤΕΣ>προετοιμασία>Solgar Magnesium with Vitamin B6 100 ταμπλέτες\nKερδίζετε 10 πόντους Aγοράστε το με 1047 πόντους\nΠροεμμηνορυσιακή ένταση-οξαλικοί λίθοι νεφρών. Η πυριδοξίνη εμπλέκεται σε περισσότερες λειτουργίες του οργανισμού από κάθε άλλο διατροφικό στοιχείο. Προάγει το σχηματισμό των ερυθρών αιμοσφαιρίων, είναι απαραίτητη για το νευρικό σύστημα και την ομαλή λειτουργία του εγκεφάλου και τη σύνθεση των RNA, DNA. Είναι ωφέλιμη σε περιπτώσεις κατακράτησης νερού, απαραίτητη για την παραγωγή αντισωμάτων και στο μεταβολισμό των λιπών, των υδατανθράκων και των πρωτεϊνών. Εμποδίζει το σχηματισμό της τοξικής ουσίας homocysteine και είναι χρήσιμη σε περιπτώσεις οξαλικών λίθων των νεφρών (σε συνδυασμό με Magnesium Citrate). Βοηθάει στη μείωση των συμπτωμάτων του προεμμηνορροϊκού συνδρόμου. Σε 100 ταμπλέτες . ΠΡΟΣΟΧΗ: Να μη λαμβάνεται από άτομα υπό αγωγή L-dopa ή levodopa λόγω Parkinson.\nSolgar Formula VM-2000 60 Ταμπλέτες & Δώρο Magnesium Citrate 200mg 14 Ταμπλέτες


“Δυστυχώς, δεν έπεσε ο δρόμος”… (βίντεο) – Φίλοι ΑΠΟΕΛ ΛΑΚΩΝΙΑΣ\nΕμφατικό “διπλό” στην Πύλο!\nTo πρόγραμμα σε Πύλο, Θεσσαλονίκη και Μολάους.\nΦανταστικό το Mini του ΑΠΟΕΛ!\nΑσταμάτητοι και στη Μεσσήνη!\nΝίκη και στην Καλαμάτα, στο…. ρελαντί.\nΞεκίνημα επιπέδου Β’ φάσης… με νίκη!\n“Έφυγε” χθες για τους ουρανούς, ο Τάσος Σμυρνιώτης.\n“Γίγαντες” το Mini μας!\n“Δυστυχώς, δεν έπεσε ο δρόμος”… (βίντεο)\n11 4:04 πμ\nPosted by: apoelmolaoi\nΟι υπερχειλίσεις “Ζούγκρη” (βίντεο), ούτε αυτή τη φορά κατάφεραν να ρίξουν το δρόμο, αυτόν που έκλεισε τη ροή του ρέματος! Βλέπετε, η βροχή ήταν δυνατή αλλά τα δέντρα διψούσαν πολύ αυτή τη φορά και δεν άφησαν το Ζούγκρη να γράψει ιστορία.\nΔυστυχώς στην Ελλάδα αν το “κακό” δεν καταστραφεί πρώτα, δεν υπάρχει\nπιθανότητα να διορθωθεί νωρίτερα.\nΟ ΔΡΟΜΟΣ ΔΕΝ ΜΙΚΡΥΝΕ! Με αρκετή φαντασία, κάποιος θα έλεγε πως:\n“- Πάλι οι οδηγοί νικήσαμε πεζούς κι αθλητές. Όπου περνούν αμάξια, άλλοι δε χωρούν!\n– Οι ποδηλάτες θα παραμείνουν σπίτι τους.\n– Αυτοί που δεν (θα) πρόσφεραν ούτε 1 μέτρο για το ρέμα, στάθηκαν τυχεροί. Τα δέντρα τους ποτίστηκαν αντί να σαποκωλιάσουν.\n– Άλλοι που ξέραναν τους ευκαλύπτους επειδή τους πείραζε η σκιά (!), έφραξαν το ρέμα με τα ξερά κλαδιά τους, αλλά δεν θα τιμωρηθούν.\n– Θα μπορούσε το ρέμα να γκρεμίσει λίγο τα χωράφια ή ακόμα και το δρόμο, αλλά δεν έγινε τίποτα. Μόνο μια προειδοποίηση…\n– Πεζόδρομο και ποδηλατόδρομο θα αργήσουμε να δούμε. Για να συμβεί αυτό, εκτός από ικανότερους διοικούντες και πολίτες (από εμάς), ίσως θα πρέπει να βρούμε κάποιον που να καταργήσει τις εκλογές, να γκρεμάει και να χτίζει χωρίς να ρωτάει ψηφοφόρους του, αλλά επειδή πρέπει. Τότε ίσως να παρθούν αποφάσεις κακαλάτες.“\nΑυτές τις σκέψεις λοιπόν, μπορεί να τις έκανε κάποιος τρελός, αλλά “από μικρό κι από τρελό, μαθαίνεις την αλήθεια“. Αγαπητέ αναγνώστη του apoel-molaoi.gr αν θεωρείς αυτό το νέο άσχετο με αθλητισμό, ίσως να έχεις δίκαιο. Ίσως κι όχι. Δεν υπάρχει όμως περίπτωση να τα γράφουν άλλοι που για να τα έχουν “καλά” με όλους μας, απλά ΠΑΠΑΓΑΛΙΖΟΥΝ…\nΤο Φθινόπωρο ήρθε πριν το καλοκαίρι του 2016 και μας θύμισε τα τεχνικά λάθη που κάνουμε οι άνθρωποι όταν παρεμβαίνουμε στη φύση.\nΤο ρέμα Ζούγκρη βρίσκεται στον κάμπο των Μολάων. Εδώ και 10άδες χρόνια, στο μήκος του ρέματος κατασκευάστηκε ο βασικότερος οδικός άξονας της περιοχής (Μολάων-Μονεμβασίας), στενεύοντας, φυσικά, το ρέμα.\nΠολύ συχνά βλέπουμε την εικόνα που αντικρίσαμε εχθές, αλλά ποτέ Ιούνιο μήνα… Φανταστείτε τι θα γινόταν αν δε διψούσαν τα δέντρα!\n2016, δεκάδες χρόνια μετά, καμία αλλαγή δεν έχει γίνει. Το μόνο που θα μπορούμε να περιμένουμε, είναι να κοπούν οι ευκάλυπτοι όταν πέσει πάλι κάποιος πάνω τους.\nY.Γ.1: Πληροφορηθήκαμε πως τα μπάζια που φορτώθηκαν από τα φορτηγά, “μπάζωσαν” άλλο ρέμα! Είναι ψέμα;\nΥ.Γ.2: Δείτε εδώ αεροφωτογραφία υψηλής ανάλυσης, του 1945!! Εστιάστε στους Μολάους, ώστε να διακρίνετε τα εξαφανισμένα ρέματα. Δείτε επίσης το ρέμα Ζούγκρη ολόκληρο! Η “Εθνική οδός” ίδια κι απαράλλαχτη, απλά με χώμα. Οι κόκκινες γραμμές μη σας μπερδεύουν. Είναι τα όρια του ναζιστικού αεροδρομίου. Άξιος συγχαρητηρίων ο Τάσος Αναστασάκης (συγγρ. “Αεροδρόμιο των Μολάων”) που βρήκε αυτή την φωτογραφία από τη Γεωγραφική Υπηρεσία.\nPrevious postΜε 2 νίκες εξασφάλισαν τη 2η θέση και διεκδικούν την Κυριακή την 1η!\nNext post“Μίνι γίγαντες” με υποσχέσεις…\n25 Ιουνίου 2022 /\n24 Ιουνίου 2022 /\n22 Ιουνίου 2022 /\nΕμφατικό “διπλό” στην Πύλο! 25 Ιουνίου 2022\nTo πρόγραμμα σε Πύλο, Θεσσαλονίκη και Μολάους. 24 Ιουνίου 2022\nΆσχημη Τετάρτη… 22 Ιουνίου 2022\nΑ1, ερχόμαστε! 19 Ιουνίου 2022\nΦανταστικό το Mini του ΑΠΟΕΛ! 15 Ιουνίου 2022\nΑσταμάτητοι και στη Μεσσήνη! 12 Ιουνίου 2022\nΝίκη και στην Καλαμάτα, στο…. ρελαντί. 8 Ιουνίου 2022\nΞεκίνημα επιπέδου Β’ φάσης… με νίκη! 1 Ιουνίου 2022\n“Έφυγε” χθες για τους ουρανούς, ο Τάσος Σμυρνιώτης. 1 Ιουνίου 2022\n“Γίγαντες” το Mini μας! 30 Μαΐου 2022\nΕιδήσεις ανα άθλημα\nΕιδήσεις ανα άθλημα Επιλογή κατηγορίας Ανδρών (3) ΒΟΛΕΪ (53) ΜΠΑΣΚΕΤ (191) ΟΛΑ (325) ΣΤΙΒΟΣ (50) ΥΠΟΛ. ΕΚΔΗΛΩΣΕΙΣ (10)\nTO BINTEO TΟΥ ΜΗΝΑ:\nΤα τελευταία σχόλιά σας:\napoelmolaoi στο ΑΠΟΕΛ – ΒΑΤΙΚΙΩΤΗΣ 37-33!\napoelmolaoi στο Εμείς\nAnna Sidiropoulou στο Εμείς\nΧΡΗΣΤΟΣ ΣΜΥΡΝΑΙΟΣ στο «ΑΠΟΕΛ» λέγεσαι!\nBIRD33 στο Με νίκη-θρίλερ ξεκίνησαν οι Παίδες μας! (2 video)\nΟι ΑΓΩΝΕΣ του ΑΠΟΕΛ που ακολουθούν (μόνο από pc):\n“ΤΗΣ ΩΡΑΣ” σε τίτλους:\nΟ “ΑΠΟΕΛ” που θέλει να μπει στην Basketleague, είναι ο άλλος… Εντάξειν;\nΓια αποφυγήν από κάθεν παρεξήγησηννν…\nΈκανε το 2-1 η Καλαμάτα ’80 στον 3ο τελικό με τον Πολύβιο και πάει Γ’ εθνική.\nΠΕΛΑΣΓΟΣ – ΣΕΦΑ ΑΡΚΑΔΙΚΟΣ 50-40\nΠρωταθλητής Παίδων ο Πελασγός με 3ο τον ΑΠΟΕΛ.\nΦίλοι ΑΠΟΕΛ ΛΑΚΩΝΙΑΣ 2022\n«ΤΗΣ ΩΡΑΣ» σε τίτλους (αρχείο)\nΜίνι μπάσκετ 2018\nΠαιδικό Μπάσκετ 2014-2015


Ποδηλατοπορεία και στη Μυτιλήνη! [video] - SportLesvos.gr\n9 Μαϊ 2011, 16:02\nΤην Κυριακή διοργανώθηκε πανελλαδική Ποδηλατοπορεία με τη συμμετοχή 30 πόλεων σε όλη τη χώρα, ανάμεσά τους και η Μυτιλήνη!\nΠοδηλάτες, μικροί και μεγάλοι, ανέβηκαν στις 12 το μεσημέρι στα ποδήλατά τους και έκαναν πετάλι! Σύνθημα των διοργανωτών να «σώσουμε τις πόλεις με αναβαθμισμένες δημόσιες συγκοινωνίες, ποδηλατόδρομους, πεζόδρομους».\nΣτην Πανελλήνια Ποδηλατοπορεία, ετκός της Μυτιλήνης συμμετείχαν το Αίγιο, το Άργος, ο Βόλος, η Δράμα, η Ζάκυνθος, το Ηράκλειο, η Θεσσαλονίκη, τα Ιωάννινα, η Καλαμάτα, τα Καμμένα Βούρλα, η Κατερίνη, η Κέρκυρα, η Κοζάνη, η Κομοτηνή, η Κόρινθος, η Λαμία, η Λάρισα, η Λήμνος, η Μύρινα, το Ναύπλιο, η Νέα Μάκρη, η Πάτρα, η Πρέβεζα, το Ρέθυμνο, το Σχηματάρι, η Σπάρτη, τα Τρίκαλα, τα Χανιά και η Χίος.\nΔείτε σε βίντεο πλάνα από την ποδηλατοπορεία της Μυτιλήνης


Στην παρούσα εργασία ο βασικός σκοπός είναι η δηµιουργία ενός ολοκληρωµένου και ενιαίου Συστήµατος Mετρήσεων Στρατηγικής Αποτελεσµατικότητας/ - PDF\nDownload "Στην παρούσα εργασία ο βασικός σκοπός είναι η δηµιουργία ενός ολοκληρωµένου και ενιαίου Συστήµατος Mετρήσεων Στρατηγικής Αποτελεσµατικότητας/"\n1 Πιλοτική εφαρµογή του ΣΜΣΑΑ 1 ΠΡΟΛΟΓΟΣ Σε πολλές επιχειρήσεις παρατηρείται η ανάγκη προσδιορισµού δεικτών για την αποτελεσµατικότητα της στρατηγικής που εφαρµόζεται και των διαδικασιών και δραστηριοτήτων που την στηρίζει. Η συµβολή των δεικτών αυτών αλλάζει µε τις αλλαγές στο εξωτερικό περιβάλλον της επιχείρησης και µε τις ανάγκες αναπροσαρµογής της επιχειρησιακής στρατηγικής. Συνεπώς µια από τις βασικές προϋποθέσεις επιτυχίας είναι η ανάπτυξη ενός πληροφοριακού συστήµατος διοίκησης. Το ολοκληρωµένο αυτό σύστηµα µέτρησης της απόδοσης θα πρέπει ικανοποιεί τις διαφορετικές ανάγκες πληροφόρησης σε κάθε ιεραρχικό επίπεδο της επιχείρησης. Αφορµή για την εκπόνηση αυτής της εργασίας αποτέλεσε η διαπίστωση ότι τα παραδοσιακά συστήµατα διοίκησης της απόδοσης αδυνατούν να ικανοποιήσουν τις σύγχρονες ανάγκες πληροφόρησης των στελεχών στα διάφορα ιεραρχικά επίπεδα της επιχείρησης. Το προτεινόµενο ΣΜΣΑΑ αποτελεί µια νέα προσέγγιση που λαµβάνει υπόψη τις αλλαγές που έχουν επέλθει στο επιχειρησιακό περιβάλλον. Σήµερα τα οικονοµικά αποτελέσµατα από µόνα τους δεν µπορούν να απεικονίσουν την πραγµατική κατάσταση µιας επιχείρησης. Ο προληπτικός προσανατολισµός της διοίκησης των επιχειρήσεων απαιτεί δείκτες που να εντοπίζουν τα προβλήµατα πριν από την εµφάνιση τους. Σήµερα η ποιότητα, η ταχύτητα παράδοσης των προϊόντων, η ακρίβεια παράδοσης, η ευελιξία, η καινοτοµικότητα, κλπ είναι κρίσιµοι παράγοντες επιτυχίας και ανταγωνιστικού πλεονεκτήµατος. Οι κατάλληλοι δείκτες θα πρέπει να µετρούν τις επιδόσεις µιας επιχείρησης σε τέτοιους παράγοντες, οι οποίοι θα πρέπει να εξετάζονται και να αξιολογούνται µε την ίδια βαρύτητα µε τους αντίστοιχους οικονοµικούς. Η σύγχρονη πολυπλοκότητα απαιτεί την κατανόηση των σχέσεων µεταξύ των παραγόντων και των αντίστοιχων δεικτών. Για την εκτίµηση των µεταβολών απόδοσης στους κρίσιµους παράγοντες επιτυχίας µιας επιχείρησης σε οποιαδήποτε χρονική στιγµή απαιτείται ένα Σύστηµα ιοίκησης της Απόδοσης µε σκοπό τον σχεδιασµό, τον έλεγχο και τη βελτίωση των επιδόσεων στους παράγοντες αυτούς. Έρευνες έχουν δείξει ότι οι επιχειρήσεις οι οποίες έχουν αναπτύξει τέτοια συστήµατα έχουν επιδόσεις σε οικονοµικούς και µη οικονοµικούς δείκτες που ξεπερνούν το µέσο όρο του κλάδου στον οποίο ανήκουν. Σηµαντικές βελτιώσεις απόδοσης\n2 Πιλοτική εφαρµογή του ΣΜΣΑΑ 2 σε σχέση µε το παρελθόν σηµείωσαν επιχειρήσεις µετά την ανάπτυξη και εφαρµογή τέτοιων συστηµάτων. Στην παρούσα εργασία ο βασικός σκοπός είναι η δηµιουργία ενός ολοκληρωµένου και ενιαίου Συστήµατος Mετρήσεων Στρατηγικής Αποτελεσµατικότητας/ Απόδοσης (ΣΜΣΑΑ) που θα ικανοποιεί τις διαφορετικές ανάγκες πληροφόρησης της διοίκησης σε διαφορετικά επίπεδα. Τούτο θα επιτρέπει την αναθεώρηση του, ώστε να καθίσταται επίκαιρο και χρήσιµο στη διαµόρφωση και υλοποίηση της διαµορφούµενης πολιτικής. Σηµείο αναφοράς του ΣΜΣΑΑ είναι η επιχειρησιακή στρατηγική. Όλες οι κατηγορίες δεικτών που εµπεριέχονται απορρέουν από το όραµα και τους στρατηγικούς στόχους της επιχείρησης. Οι βασικοί άξονες ανταγωνιστικότητας είναι η αποδοτικότητα και αποτελεσµατικότητα της επιχείρησης. Εστιάζει στον πελάτη διότι οι δείκτες που αναπτύσσονται στα τρία επίπεδα του συστήµατος αφορούν διαστάσεις που είναι σηµαντικές για τους πελάτες. Επικεντρώνεται στην διοίκηση των επιχειρήσεων µε βάση οριζόντιες διαδικασίες. Οι δείκτες αναπτύσσονται σε κρίσιµα στάδια των διαδικασιών, επιτρέποντας την αποτελεσµατική διαχείριση των διατµηµατικών σχέσεων. Λαµβάνει υπόψη τρία επίπεδα απόδοσης µιας επιχείρησης, την επιχείρηση ως σύνολο, τις διαδικασίες και τις θέσεις εργασίας. Περιέχει συγκεκριµένες κατηγορίες δεικτών για κάθε επίπεδο και τις συσχετίζει µε συγκεκριµένο τρόπο µε τις κατηγορίες των άλλων επιπέδων. Περιορίζει αριθµητικά τους δείκτες ώστε να είναι εύκολα και ταυτόχρονα επεξεργάσιµοι. Η εργασία αυτή αποτελεί ουσιαστικά έναν συνδυασµό µεθόδων που προτείνουν οι Rummler & Brache (1995) και οι Lynch & Cross (1991). Από το συνδυασµό αυτό είναι εφικτή η δηµιουργία µιας νέας προσέγγισης που καλύπτει πιο αποτελεσµατικά τις απαιτήσεις για ένα όσο το δυνατόν πιο ολοκληρωµένο και ευέλικτο σύστηµα διοίκησης της απόδοσης, το οποίο µπορεί να αποτελέσει ένα εργαλείο διοίκησης της απόδοσης των επιχειρήσεων και παρακίνησης συµπεριφορών συνεχών βελτιώσεων.\n3 Πιλοτική εφαρµογή του ΣΜΣΑΑ 3 Κεφάλαιο 1 ΣΥΣΤΗΜΑ ΙΟΙΚΗΣΗΣ ΤΗΣ ΕΠΙΧΕΙΡΗΣΙΑΚΗΣ ΑΠΟ ΟΣΗΣ Εάν η απόδοση δεν µπορεί να µετρηθεί, τότε δεν µπορεί να είναι αντικείµενο διαχείρισης 1.1 είκτες Απόδοσης Κρίσιµων Παραγόντων Επιτυχίας Καθώς ο 20ος αιώνας έφτασε στο τέλος του η παγκοσµιοποίηση των αγορών, ο διεθνής προσανατολισµός της διοίκησης των επιχειρήσεων που ξεπερνά τα εθνικά σύνορα, η εισαγωγή νέων τεχνολογιών, η µετακίνηση της εστίασης των στρατηγικών στόχων των επιχειρήσεων στον πελάτη έχουν κάνει τον ανταγωνισµό περισσότερο έντονο από ποτέ. Τα κριτήρια της επιτυχίας σε αυτήν την παγκοσµίως προσανατολισµένη πελατοκεντρική αγορά έχουν αλλάξει δραστικά. Οι διοικήσεις των επιχειρήσεων αναζητούν συνεχώς νέους τρόπους και µεθόδους για την επίτευξη του οράµατος και των στρατηγικών τους στόχων. Το όραµα και οι στρατηγικοί στόχοι εκφράζουν τα επιθυµητά επίπεδα απόδοσης σε κρίσιµους παράγοντες επιτυχίας (ΚΠΕ), όπως έχουν προσδιοριστεί κατά τον στρατηγικό σχεδιασµό της επιχείρησης. Για κάθε επιχείρηση ΚΠΕ είναι ο περιορισµένος αριθµός περιοχών όπου τα αποτελέσµατα, εάν είναι ικανοποιητικά, θα διασφαλίσουν µια ανταγωνιστική απόδοση. Είναι τοµείς δράσης που θα πρέπει να αποτελούν αντικείµενο διαρκούς και ιδιαίτερης προσοχής από πλευράς διοίκησης. Στον Πίνακα 1 παρουσιάζεται παράδειγµα ΚΠΕ για την επίτευξη των σκοπών και στόχων ενός οικονοµικού οργανισµού. Πίνακας 1. Πώς η επίτευξη των αναγκών του οργανισµού υποστηρίζεται από ΚΠΕ. Στόχοι Κέρδη ανά µετοχή Απόδοση επενδύσεων Μερίδιο αγοράς Επιτυχία νέων προϊόντων Σχέδιο, Ποιότητα κατασκευής ΚΠΕ Κλάδος Αυτοκινήτων Σύστηµα εµπορίας, Ικανοποίηση προτύπων ενέργειας Κλάδος σουπερµάρκετ Αποθέµατα, Προώθηση πωλήσεων, Τιµές Μίγµα προϊόντων Πηγή J.F. Rockart, Chief Executives Define Their Own Data Needs, Harvard Business Review, March- April 1979, pp. 86\n4 Πιλοτική εφαρµογή του ΣΜΣΑΑ 4 Οι µεταβολές στην απόδοση των παραγόντων αυτών εµπίπτουν σε δύο κατηγορίες (Σχήµα 1.1) : 1. Συνεχείς µικρές βελτιώσεις 2. ραστικές βελτιώσεις Απόδοση σε ΚΠΕ Β Επιθυµητά επίπεδα απόδοσης ραστικές βελτιώσεις Α Υφιστάµενα επίπεδα απόδοσης Συνεχής µικρές βελτιώσεις Χρόνος Σχήµα 1.1 : Τρόποι διαχρονικής µεταβολής της απόδοσης των ΚΠΕ Οι µεταβολές πραγµατοποιούνται σε σύγκριση µε τα υφιστάµενα (υπάρχουσα κατάσταση) και επιθυµητά επίπεδα απόδοσης στους ΚΠΕ. Για την εκτίµηση των µεταβολών απόδοσης σε ΚΠΕ σε οποιαδήποτε χρονική στιγµή απαιτείται ένα Σύστηµα ιοίκησης της Απόδοσης (Σ Α) µε σκοπό τον σχεδιασµό, τον έλεγχο και τη βελτίωση των επιδόσεων της επιχείρησης στους παράγοντες αυτούς (Σχήµα 1.2). Η ανάγκη ύπαρξης Σ Α ενισχύεται από τα αποτελέσµατα έρευνας που διεξήχθη στις Η.Π.Α το 1995 (Michele L. Bechtell, 1995). Σ αυτήν φαίνεται ότι οι επιχειρήσεις οι οποίες έχουν αναπτύξει Σ Α έχουν επιδόσεις σε οικονοµικούς και µη οικονοµικούς δείκτες που ξεπερνούν το µέσο όρο του κλάδου στον οποίο ανήκουν. Για παράδειγµα έχουν υψηλότερη απόδοση παγίων (10,2 % έναντι 4,4%) και υψηλότερη απόδοση ενεργητικού (8.0% έναντι 4,5%). Σηµαντικές βελτιώσεις απόδοσης σε σχέση µε το παρελθόν σηµείωσαν επιχειρήσεις µετά την ανάπτυξη και εφαρµογή τέτοιων συστηµάτων. Οι επιχειρήσεις αυτές σηµείωσαν αύξηση στην απόδοσης των ιδίων κεφαλαίων κατά 24.8% ακόµα και σε περιόδους ύφεσης\n5 Πιλοτική εφαρµογή του ΣΜΣΑΑ 5 Σχεδιασµός Έλεγχος Βελτίωση Ανάπτυξη στόχων απόδοσης Ανάπτυξη δεικτών µέτρησης Μέτρηση της απόδοσης σε ΚΠΕ Σύγκριση υφισταµένων & επιθυµητών επιπέδων απόδοσης Προσδιορισµός των αιτιών σε περίπτωση διαφοράς στην απόδοση ιορθωτικές ενέργειες Ενδεδειγµένες ενέργειες βελτίωσης της απόδοσης Επαναπληροφόρηση Σχήµα 1.2 Σύστηµα ιοίκησης της Απόδοσης\n6 Πιλοτική εφαρµογή του ΣΜΣΑΑ Σκοπός του Συστήµατος Μετρήσεων Στρατηγικής Απόδοσης Ο Deming υποστήριζε ότι η ποιότητα ενός προϊόντος πρέπει να ξεκινά από την διαδικασία σχεδίασής του (Deming 1986). Αυτό σηµαίνει ότι το αποτέλεσµα µιας διαδικασίας είναι επακόλουθο του σχεδιασµού που έχει προηγηθεί. Αν θεωρήσουµε ότι το προϊόν της παρούσας εργασίας είναι η βελτίωση της απόδοσης της επιχείρησης τότε η έµφαση θα πρέπει να δοθεί στον σχεδιασµό της απόδοσης, δηλαδή στην ανάπτυξη των στόχων και των δεικτών. Ο καθορισµός των στόχων µιας επιχείρησης και η ανάπτυξη ενός ολοκληρωµένου συστήµατος µέτρησης αποτελούν το αντικείµενο της παρούσας εργασίας. Σκοπός µας είναι τούτο να αποτελέσει εργαλείο αξιόπιστης εκτίµησης της επιµέρους απόδοσης σε ΚΠΕ και της συνολικής απόδοσης µιας επιχείρησης. Το πρόβληµα εντοπίζεται στην αδυναµία των παραδοσιακών οικονοµικών δεικτών να ικανοποιήσουν τις σύγχρονες ανάγκες πληροφόρησης των στελεχών στα διάφορα ιεραρχικά επίπεδα, ώστε να αποτελέσουν όργανα πλοήγησης των επιχειρήσεων για την επίτευξη των στρατηγικών τους στόχων και την εξασφάλιση συνεχούς βελτίωσης των διαδικασιών που τους στηρίζουν. Σήµερα η πλοήγηση των επιχειρήσεων γίνεται µε λάθος ή ανεπαρκή σε αξιοπιστία όργανα χωρίς να µπορεί να προσδιοριστεί µε ακρίβεια η υπάρχουσα θέση και η κατεύθυνση που θα πρέπει να ακολουθηθεί. Ας θυµηθούµε το παράδειγµα των ατυχηµάτων τύπου µαχητικών αεροσκαφών για να περιγράψουµε το πρόβληµα πιο παραστατικά. Σε συγκεκριµένο τύπο µαχητικών αεροσκαφών εµφανίζονταν υψηλό ποσοστό (για την κατηγορία τους) πτώσεων. Αιτία ήταν το βασικό όργανο πλοήγησης (το υψόµετρο το οποίο χρησιµοποιούνταν σε προηγούµενο τύπο πολεµικών αεροσκαφών) το οποίο λόγω των υψηλών ταχυτήτων που ανέπτυσσαν τα συγκεκριµένα αεροσκάφη έδινε λανθασµένες ενδείξεις. Σε αεροσκάφη που ανέπτυσσαν µικρότερες ταχύτητες δεν παρουσίαζαν προβλήµατα. Τα αποτελέσµατα ήταν οδυνηρά µε απώλειες σε ανθρώπινες ζωές και σοβαρές οικονοµικές επιπτώσεις. Κάτι ανάλογο µπορεί να συµβεί και στην πλοήγηση των επιχειρήσεων, όταν τα όργανα και οι ενδείξεις που χρησιµοποιούνται είναι ακατάλληλα για τις επικρατούσες συνθήκες. Οι δείκτες που χρησιµοποιούνται ακόµη και σήµερα ήταν αποτελεσµατικοί για την πλοήγηση µε χαµηλότερες ταχύτητες (εντάσεις ανταγωνισµού) και είναι σχεδόν ακατάλληλοι για τις συνθήκες που υπάρχουν\n7 Πιλοτική εφαρµογή του ΣΜΣΑΑ 7 σήµερα. Η ακαταλληλότητα των υπαρχόντων δεικτών οφείλεται στις αλλαγές που έχουν επέλθει στο επιχειρησιακό περιβάλλον, οι οποίες δεν ενσωµατώθηκαν στα Σ Α των επιχειρήσεων. Σήµερα τα οικονοµικά αποτελέσµατα από µόνα τους δεν µπορούν να απεικονίσουν την πραγµατική κατάσταση µιας επιχείρησης. Το υπάρχον λογιστικό σύστηµα, µε βάση το οποίο αναπτύσσονται οι δείκτες, πολλές φορές δεν αποδίδει την πραγµατική εικόνα σχετικά µε το κόστος και τις δαπάνες της επιχείρησης. Αυτό συµβαίνει διότι έχει αλλάξει η φιλοσοφία και η διάρθρωση του κόστους των επιχειρήσεων. Το παραδοσιακό λογιστικό σύστηµα το οποίο αναπτύχθηκε πριν από δεκαετίες για να υποστηρίξει τη µαζική παραγωγή λίγων, τυποποιηµένων και ελάχιστα διαφοροποιηµένων προϊόντων είναι πλέον ακατάλληλο. Η διοίκηση µιας επιχείρησης στηριζόµενη µόνο σε δείκτες και αποτελέσµατα τα οποία προέρχονται από ένα τέτοιο λογιστικό σύστηµα δεν λαµβάνει τις αναγκαίες πληροφορίες για τους ΚΠΕ. Ο προληπτικός προσανατολισµός της διοίκησης των επιχειρήσεων απαιτεί σήµερα δείκτες που να εντοπίζουν προβλήµατα πριν από την εµφάνιση τους. Οι δείκτες θα πρέπει να συµβάλουν στην συνεχή βελτίωση της απόδοσης σε ΚΠΕ και να εντοπίζουν έγκαιρα όχι µόνο αδυναµίες αλλά και ευκαιρίες βελτίωσης. Σήµερα η ποιότητα, η ταχύτητα παράδοσης των προϊόντων, η ακρίβεια παράδοσης, η ευελιξία, η καινοτοµικότητα, κλπ είναι κρίσιµοι παράγοντες επιτυχίας και ανταγωνιστικού πλεονεκτήµατος. Οι κατάλληλοι δείκτες θα πρέπει να µετρούν τις επιδόσεις µιας επιχείρησης σε τέτοιους παράγοντες, οι οποίοι θα πρέπει να εξετάζονται και να αξιολογούνται µε την ίδια βαρύτητα µε τους αντίστοιχους οικονοµικούς. Η σύγχρονη πολυπλοκότητα απαιτεί την κατανόηση των σχέσεων µεταξύ των ΚΠΕ και των αντίστοιχων δεικτών. Η βελτίωση της ποιότητας των προϊόντων και υπηρεσιών είναι αδύνατη όταν οι χρησιµοποιούµενοι δείκτες υποκινούν κυρίως συµπεριφορές µείωσης του κόστους. Ο προσανατολισµός των δεικτών θα πρέπει να είναι προς την διαχείριση του κόστους που συµβάλει στην βελτίωση της ποιότητας. Η µετάφραση των στρατηγικών στόχων της επιχείρησης σε λειτουργικούς επιτυγχάνεται µε την ανάπτυξη κατάλληλών δεικτών σε όλα τα ιεραρχικά της επίπεδα. Η αποτελεσµατικότητα της µετάφρασης αυτής εξαρτάται από την συντονισµένη κάθετη και οριζόντια διαµόρφωση αυτών των δεικτών σε όλα τα επίπεδα. εν είναι απαραίτητο τα επίπεδα απόδοσης που αναγνωρίζονται σε µια\n8 Πιλοτική εφαρµογή του ΣΜΣΑΑ 8 επιχείρηση να είναι αντίστοιχα µε τα ιεραρχικά επίπεδά της (όπως αυτά απεικονίζονται στο σχετικό οργανόγραµµα). Απαιτείται όµως η αναγνώριση της φυσικής ροής των εργασιών που πραγµατοποιούνται σε µια επιχείρηση προκειµένου η διοίκηση να µπορεί να διαχειριστεί τις διατµηµατικές σχέσεις που υπάρχουν. Η αναγνώριση των διατµηµατικών σχέσεων µέσα στην επιχείρηση και η κατανόηση της έννοιας των διαδικασιών απαιτεί ανάλογους δείκτες µέτρησης της απόδοσης σε ΚΠΕ. Συνεπώς υπάρχει η ανάγκη σχεδιασµού και λειτουργίας ενός συστήµατος µετρήσεων µε το οποίο θα εξασφαλίζονται : Η ύπαρξη δεικτών οι οποίοι µετρούν τα σωστά µεγέθη. Ένα σύστηµα δεικτών για την ικανοποίηση των διαφορετικών αναγκών πληροφόρησης σε όλα τα ιεραρχικά επίπεδα, εστιάζοντας σε κρίσιµους παράγοντες και σηµεία µόχλευσης (Senge 1990). Αυτά είναι τα σηµεία όπου µε µικρή προσπάθεια επιτυγχάνονται µεγάλα αποτελέσµατα. Μια διαδικασία η οποία θα µεταφράζει τα δεδοµένα τα οποία παρέχουν οι δείκτες σε ενδεδειγµένες ενέργειες και δράσεις βελτίωσης. Σκοπός της εργασίας Στην παρούσα εργασία ο βασικός σκοπός είναι η δηµιουργία ενός ολοκληρωµένου και ενιαίου Συστήµατος Mετρήσεων Στρατηγικής Αποτελεσµατικότητας/ Απόδοσης (ΣΜΣΑΑ) που θα ικανοποιεί τις διαφορετικές ανάγκες πληροφόρησης της διοίκησης σε διαφορετικά επίπεδα. Τούτο θα επιτρέπει την αναθεώρηση του, ώστε να καθίσταται επίκαιρο και χρήσιµο στη διαµόρφωση και υλοποίηση της διαµορφούµενης πολιτικής. Η εργασία αυτή αποτελεί ουσιαστικά έναν συνδυασµό µεθόδων που προτείνουν οι Rummler & Brache (1995) και οι Lynch & Cross (1991). Από το συνδυασµό αυτό είναι εφικτή η δηµιουργία µιας νέας προσέγγισης που καλύπτει πιο αποτελεσµατικά τις απαιτήσεις για ένα όσο το δυνατόν πιο ολοκληρωµένο και ευέλικτο Σ Α.\n9 Πιλοτική εφαρµογή του ΣΜΣΑΑ οµή Εργασίας Αναλυτικά η δοµή της εργασίας είναι η ακόλουθη : Στο Κεφάλαιο 1 που αποτελεί την εισαγωγή περιγράφεται η σηµασία των δεικτών καθώς και ο ρόλος τους µέσα σ ένα Σ Α, τις βασικές αλλαγές στο επιχειρηµατικό περιβάλλον που καθιστούν αναγκαία την ανάπτυξη του ΣΜΣΑΑ και προσδιορίζεται ο σκοπός της εργασίας. Στο Κεφάλαιο 2 παρουσιάζονται συνοπτικά τα αποτελέσµατα της βιβλιογραφικής και αρθρογραφικής έρευνας σχετικά µε τα διάφορα συστήµατα µετρήσεων και δεικτών που έχουν προταθεί. Παρουσιάζονται επίσης οι βασικοί λόγοι που κατέστησαν τα παραδοσιακά ΣΜΑ αναποτελεσµατικά, οι συνθήκες που επέδρασαν καταλυτικά και επιτάχυναν την πεπαλαίωση των παραδοσιακών ΣΜΑ καθώς και οι κοινά αποδεκτές προϋποθέσεις αποτελεσµατικότητας τέτοιων συστηµάτων Στο Κεφάλαιο 3 αναπτύσσεται το προτεινόµενο ΣΜΣΑΑ. Σ αυτό γίνεται αναλυτική αναφορά στις προϋποθέσεις που θα πρέπει να ικανοποιεί ένα ΣΜΣΑΑ, προκειµένου να αποτελέσει ένα πολύτιµο εργαλείο της διοίκησης των επιχειρήσεων για τη βελτίωση των επιχειρηµατικών διαδικασιών. Γίνεται αναλυτική παρουσίαση των επιπέδων επιχειρησιακής απόδοσης που αναγνωρίζει το ΣΜΣΑΑ καθώς και των επιπέδων των δεικτών που αντιστοιχούν σ αυτά. Η Πυραµίδα των εικτών Αποτελεσµατικότητας/ Απόδοσης αποτελεί βασικό πλαίσιο του ΣΜΣΑΑ. Στο ίδιο κεφάλαιο παρουσιάζεται ο τρόπος ανάπτυξης των δεικτών µε βάση το ΣΜΣΑΑ, ώστε οι δείκτες αυτοί να είναι ανιχνεύσιµοι και να συνδέονται µε τις επιχειρησιακές διαδικασίες, τις φάσεις αυτών και τις θέσεις εργασίας που συµµετέχουν. Με τον τρόπο αυτό τεκµηριώνεται ο συντονισµός όλων των µερών του συστήµατος προς την ίδια κατεύθυνση, ικανοποιώντας τις διαφορετικές ανάγκες πληροφόρησης για κάθε διαφορετικό ιεραρχικό επίπεδο µέσα σε µια επιχείρηση. Στο Κεφάλαιο 4 παρουσιάζεται µια ενδεικτική πρακτική εφαρµογή του νέου ΣΜΣΑΑ. Αυτή αποτελεί µια πιλοτική εργασία στην εταιρία ΕΛΑΙΣ Α.Ε. Γίνεται παρουσίαση του τρόπου µε τον οποίο µια από τις κορυφαίες στον Ελλαδικό αλλά και Ευρωπαϊκό χώρο επιχείρηση αναπτύσσει τους δείκτες µέτρησης της απόδοσης της. Επίσης παρουσιάζονται επιλεκτικά τµήµατα της πιλοτικής εφαρµογής της νέας προσέγγισης σ ένα τµήµα της ΕΛΑΙΣ που αποτελεί µια σχεδόν ολοκληρωµένη\n10 Πιλοτική εφαρµογή του ΣΜΣΑΑ 10 επιχείρηση. Η επιλεκτική παρουσίαση οφείλεται στη σηµασία ορισµένων πληροφοριών που απαιτούν την ανάλογη εµπιστευτικότητα και προστασία. Το Κεφάλαιο 5 αφορά την αξιολόγηση της χρησιµότητας της νέας προσέγγισης και παρουσιάζονται τα κύρια συµπεράσµατα από την πρακτική πιλοτική εφαρµογή της καθώς και σηµεία κρίσιµα για την επιτυχία εφαρµογής της. Στο τέλος του κεφαλαίου γίνονται προτάσεις για την µελλοντική επέκταση της έρευνας πάνω στο συγκεκριµένο θέµα, µε σκοπό να περιληφθούν στοιχεία και σηµεία τα οποία δεν καλύπτονται στην παρούσα εργασία.\nP.M.G. Balanced ScoreCard\nΠιλοτική εφαρµογή του ΣΜΣΑΑ 1 Συστήµατα Μέτρησης Επιχειρησιακής Απόδοσης Βέργας ηµήτρης Πιλοτική εφαρµογή του ΣΜΣΑΑ 2 Περιεχόµενα ΠΕΡΙΕΧΟΜΕΝΑ... 1 ΠΊΝΑΚΑΣ ΣΥΝΤΟΜΟΓΡΑΦΙΏΝ... 3 ΠΡΟΛΟΓΟΣ... 4 Κεφάλαιο 1...


ΜΑΛΕΣΙΝΑ: Νεκρός αγρότης από ανατροπή τρακτέρ | ` LOKRIS NEWS +\nΝεκρός βρέθηκε μετά από αναζήτηση ωρών χτες το μεσημέρι ένας 80χρονος αγρότης στην περιοχή της Μαλεσίνας.\nΟ ατυχος αγρότης ξεκίνησε νωρίς το πρωί για το χωράφι του εναν ελαιώνα έξω από το χωριό της Μαλεσίνας με τα γνωστά σύνεργα ψεκασμού των ελαιοδένδρων.\nΟμως στο σημειο που βρέθηκε το έδαφος ήταν επικλινές και το βαρύ όχημα δεν κρατήθηκε στις ρόδες του.\nΑνατράπηκε και μαζί καταπλάκωσε και τον 80χρονο ξωμάχο.\nΟ θάνατος του 80χρονου πρέπει να ήταν ακαριαίος και η πρώτη εξήγηση ήταν ότι το τρακτέρ σε μια στιγμή που ήταν σταματημένο σε επικλινές έδαφος κύλισε προς τα πίσω, ανατράπηκε και καταπλάκωσε τον χειριστή του.\nΤο μεσημέρι οι οικείοι του τον αναζήτησαν γιατι δεν είχε επιστρέψει στο σπίτι του και πήγαν μέχρι τον ελαιώνα όπου βρέθηκαν μπροστά σε ενα σοκαριστικό θέαμα, το τρακτέρ αναποδογυρισμένο και κάτω από αυτό ήταν η σωρός του 80χρονου.


Έμεινες με την αντροπαρέα και έχασες τη γυναίκα; Μάθε να μη το ξανακάνεις! :: Activeman.gr\nΈμεινες με την αντροπαρέα και έχασες τη γυναίκα; Μάθε να μη το ξανακάνεις!\n21/08/2017 Σχέσεις/Sex Tips\t1638\nΤι πιο καλύτερο από μια αντροπαρέα, να περνάς καλά με τους φίλους σου, σε μια παραλία ή σε κάποιο μπαρ και να ξεχνιέσαι με τις πλάκες και τις ατέρμονες συζητήσεις περί παντός επιστητού.\nΔΙΑΒΑΣΕ ΑΚΟΜΑ: Τα 5 σημεία που σε γοητεύουν στο γυναικείο σώμα και δεν τα ξέρεις\nΔε λέμε καλή και η αντροπαρέα, όμως το να χάνεις τη γυναίκα για την αντροπαρέα δε λέει!!!\nΚαι δε πως γίνεται συνήθως:\nΕκείνη σε κοιτάει και το βλέπεις, το νιώθεις. Εσύ είσαι με την αντροπαρέα και διστάζεις να τους παρατήσεις. Είναι αυτό που λέμε «αντρική φιλία» που σε αυτή είσαι πιστός. Όμως εκείνη δεν το ξέρει και όπως είναι φυσικό βαριέται. Περιμένει λίγο να δει κάποια ανταπόκριση και αφού δεν βλέπει …φεύγει.\nΜέσα της σίγουρα λέει κάτι για «άντρες που είναι παιδιά» ή το χειρότερο χαρακτηρίζει «γκει» εσένα και την παρέα σου. Και δεν είναι κακό να είναι κάποιος «γκέι» αλλά αν δεν είναι, είναι …κάπως να σε χαρακτηρίζουν έτσι!\nΚαι από την άλλη μη ξεχνάς ότι αυτή είναι η …πιπίλα των γυναικών για όσα δεν …φτάνουν! Είναι κάτι σαν αυτό που λέμε εμείς οι άντρες περί …λεσβιών στις γυναικοπαρέες ή όταν δεν «πέφτει» στα δίχτυα μας…\nΑν λοιπόν σου έφυγε τότε έχασες! Αν όμως υπάρχει ελπίδα μη την αφήσεις και όταν λέμε ελπίδα εννοούμε αν μπορείς να την ξαναβρείς.\nΟι παλιοί λέγανε ότι οι γυναίκες δεν την πέφτουν και ότι ο άντρας πρέπει να κάνει το πρώτο βήμα. Όμως οι καιροί άλλαξαν και εσύ δεν ζεις στην εποχή του πατέρα ή του παππού σου. Σήμερα οι γυναίκες την πέφτουν κανονικά και ψάχνονται.\nΑπό την άλλη μη σκας. Κάποια θα βρεθεί και για σένα… Άλλωστε δημογραφικά οι γυναίκες είναι περισσότερες από τους άντρες, επομένως έχεις μεγαλύτερη πιθανότητα επιτυχίας.\nΣκέψου όμως ότι την επόμενη φορά που θα σου συμβεί, άσε τους φίλους σου και ανταποκρίσου… Φίλοι είναι θα καταλάβουν!\nΕίσαι χρήστης του Facebook; Θα ζήσεις περισσότερο!\nJeep Cherokee: Το είδος ελευθερίας πού πάντα αναζητούσες\nΟι δύο μεγάλες κόντρες της Πλαστήρα στη Καλαμαριά και τα …σουτζουκάκια!\nΑυτά που ντρέπεσαι να ζητήσεις στο σεξ\nΚάνε με 4 το τέλειο «στοματικό» στις γυναίκες και μπες στο(ν) κόλπο!


Η πραγματικότητα της επιχειρηματικότητας: Ένας ορισμός που δεν προσδιορίζεται στις υποβαθμισμένες κοινότητες – Envolve\nΗ πραγματικότητα της επιχειρηματικότητας: Ένας ορισμός που δεν προσδιορίζεται στις υποβαθμισμένες κοινότητες\nBy Maria AnagnostopoulosΦεβρουάριος 19, 2019 No Comments\nΑς φανταστούμε τι μπορούμε να κάνουμε για να υποστηρίξουμε κάθε άτομο που έχει ένα επιχειρηματικό όνειρο. Ας φανταστούμε τι μπορούμε να κάνουμε για να υποστηρίξουμε κάθε άτομο που έχει ένα επιχειρηματικό όνειρο.\n– Christopher R. Upperman, CEO, Envolve Entrepreneurship\nΗ πραγματικότητα της επιχειρηματικότητας:\nΈνας ορισμός που δεν προσδιορίζεται στις υποβαθμισμένες κοινότητες\nΜία αναδρομή στις επιχειρηματικές μας ρίζες.\nΜία εμπειρία που ενέπνευσε την αλλαγή.\nMία αληθινή ιστορία από τον Christopher R. Upperman, CEO του Envolve Entrepreneurship\nΗ επιχειρηματικότητα μπορεί να αλλάξει ζωές. Αν και η αντίληψη των ανθρώπων για την επιχειρηματικότητα δεν είναι η ίδια. Η δική μας οπτική για επιτυχία σε επίπεδο «gazelle» είναι στην καλύτερη περίπτωση μικροσκοπική, αλλά μπορούμε να επιτύχουμε, να διαμορφώσουμε και να δημιουργήσουμε επιχειρήσεις που είναι εξίσου σημαντικές και ουσιαστικές για τις οικογένειές μας και τις κοινότητές μας.\nΜπορώ να θυμηθώ τις παιδικές καλοκαιρινές διακοπές μου στο Raleigh της Βόρειας Καρολίνας, σαν να ήταν χθες:\nΩς το μεγαλύτερο εγγόνι, οι μέρες μου συνήθως περιλάμβαναν επισκέψεις με τον παππού μου στους τοπικούς παραγωγούς και στην τοπική σχολή κουρέων που ιδρύθηκε από έναν κουρέα της περιοχής για να διδάξει στους νέους μαύρους άντρες πώς να κουρεύουν μαλλιά επαγγελματικά.\nΘυμάμαι που πήγαινα για να αγοράσω υλικά στο μικρό κατάστημα για έργα και επισκευές για το σπιτιών που αναλάμβαναν ο παππούς μου και ο φίλος του ο Bill. Συνήθως ήταν ένας συνδυασμός κοινότοπων στιγμών όπως όταν πολλές φορές καθόμουνα στο σπίτι, καθώς η γιαγιά μου δειγμάτιζε τα πιο πρόσφατα και πιο μοντέρνα ρούχα και καπέλα που θα φορούσε στην εκκλησία την Κυριακή ή την προμήθεια προϊόντων φροντίδας μαλλιών.\nΜία από τις πιο αγαπημένες και πολύτιμες αναμνήσεις μου είναι να τρέχω στο εξωτερικό παράθυρο του σπιτιού – στο μπροστινό καθιστικό – που συνέδεε το κομμωτήριο της γιαγιάς μου με το εσωτερικό του σπιτιού. Εκεί ήταν που μου ζητήθηκε πολλές φορές να φτιάξω τσάι ή σόδα για τους πελάτες, να φέρω καθαρές πετσέτες από το πλυντήριο ή απλά να μιλήσω με έναν πελάτη που ήθελε να με χαιρετήσει και να δει πόσο μεγάλωσα από την τελευταία φορά που με είδε.\nΘυμάμαι όλα αυτά, αλλά αυτό που μου έχει μείνει περισσότερο ήταν η εικόνα της γιαγιάς μου – μια «επιχειρηματίας» και ιδιοκτήτρια ενός κομμωτηρίου – με πολλούς και αφοσιωμένους πελάτες που είχαν και αυτοί μικρές επιχειρήσεις στην κοινότητα, τις περισσότερες φορές κυρίως από ανάγκη, αφού υπήρχαν περιορισμένοι πόροι και οι θεσμοί στην κοινότητα τους για να ικανοποιήσουν τις καθημερινές τους ανάγκες . Δεν είχα καταλάβει εκείνη την εποχή ότι αυτή δεν ήταν μία ασυνήθιστη εμπειρία, τουναντίον πολλοί Αμερικανοί, τότε, ακόμα και σήμερα, πολλοί από μειονότητες, βίωναν τις ίδιες αυτές δραστηριότητες ως έναν φυσιολογικό τρόπο ζωής. Η επιχειρηματικότητα ήταν ένας τρόπος ζωής που ήταν βιώσιμο.\nΜετά από χρόνια σκέψης συνειδητοποίησα ότι αυτές οι στιγμές ήταν μία ζωντανή συλλογή από Αφρο-Αμερικανούς επιχειρηματίες και μικροπωλητές που ενέπνεαν μια αίσθηση παράδοσης στην κοινότητά τους. Τα άτομα αυτά όχι μόνο δημιουργούσαν την αίσθηση της αυθεντικότητας, αποτελούσαν επίσης και τον συνδετικό κρίκο στην κοινότητά τους. Με αλλά λόγια, κάποιος μπορεί να πει ότι η ζωή τους έδινε λεμόνια και αυτοί τα έκαναν λεμονάδα! Δεν χρειάζεται ανθρωπολογική έρευνα για να καταλάβει κανείς ότι το Raleigh, τότε και τώρα, δεν διαφέρει πολύ από τις άλλες πόλεις της Αμερικής. Τέτοιες εμπειρίες είναι στο επίκεντρο των αμερικανικών κοινοτήτων, επομένως είναι ζωτικής σημασίας να υποστηρίζουμε τους επιχειρηματίες και να ενθαρρύνουμε όσους θέλουν να αρχίσουν μια επιχείρηση, ειδικά σε κοινότητες που κάτι τέτοιο είναι εξαιρετικά δύσκολο.\nΣήμερα, ενώ πολλοί άνθρωποι ενδιαφέρονται να ανοίξουν μια επιχείρηση, όπως ένα τοπικό εστιατόριο, κέντρα φροντίδας, ένα δικηγορικό γραφείο ή μία ασφαλιστική εταιρία, υπάρχουν και πολλοί άλλοι που επιθυμούν να ξεκινήσουν καινοτόμες επιχειρήσεις που χρησιμοποιούν εφαρμογές τεχνολογίας για να αντιμετωπίσουν προβλήματα όπως κενά στην αγορά, να λύσουν κοινωνικά ζητήματα και να αντιμετωπίζουν τις ανισότητες σε εθνικό και παγκόσμιο επίπεδο. Ωστόσο, σύμφωνα με τον δείκτη Kauffman της Main Street Entrepreneurship (2016), οι επιχειρήσεις στις ΗΠΑ συνολικά έχουν μειωθεί τα τελευταία 20 χρόνια. Αυτό πρέπει να αλλάξει και ήδη υπάρχουν ενδείξεις προόδου. Γίνονται πολλές συζητήσεις για την υποστήριξη των περιθωριοποιημένων ατόμων σε ολόκληρη την χώρα, αλλά υπάρχει έλλειψη πραγματικών μεθόδων για να καλλιεργηθεί το έδαφος για τους επιχειρηματίες. Η διοίκηση μικρών επιχειρήσεων αναπτύσσει δεξιότητες, αυξάνει την οικονομική συμμετοχή και, για πολλούς, οδηγεί στην οικονομική αυτάρκεια και την παραγωγή πλούτου με τρόπους που μία ρουτίνα γραφείου «9 με 5» δεν προσφέρει.\nΓνωρίζουμε ότι εξακολουθούν να υπάρχουν σημαντικές προκλήσεις όσον αφορά την πρόσβαση σε κεφάλαια. Σύμφωνα με την Αμερικανική Διοίκηση Μικρών Επιχειρήσεων, οι υποεκπροσωπούμενες ομάδες όπως οι γυναίκες, οι αφροαμερικανοί και οι ισπανόφωνοι δυσκολεύονται περισσότερο από άλλες ομάδες να αποκτήσουν πρόσβαση σε παραδοσιακές πηγές δανεισμού. Επιπλέον, τα κεφάλαια που αναπτύσσονται από τους επενδυτές VC και τους Angel Investors είναι λιγότερο πιθανό να επενδυθούν σε επιχειρήσεις αυτών των ομάδων.\nΠαρά τις προκλήσεις αυτές, ζούμε σε μια μοναδική στιγμή όπου οποιοσδήποτε με πάθος, κίνητρο και τεράστια αποφασιστικότητα μπορεί να ξεκινήσει μια επιχείρηση. Αυτό αντικατοπτρίζεται από το ρυθμό με τον οποίο οι υποεκπροσωπούμενοι πληθυσμοί και οι επιχειρηματίες με διαφορετικό υπόβαθρο ξεκινούν επιχειρήσεις με ταχύτερο ρυθμό από οποιονδήποτε άλλο. Αν και δεν εχουν όλοι πρόσβαση στους ίδιους πόρους, σε κάποιο βαθμό η ψηφιακή εποχή της πληροφορίας εξισώνει αυτή την ανισότητα. Θα πρέπει να είμαστε πρακτικοί και να διερευνήσουμε πραγματικά ευκαιρίες για να ξεκινήσουμε την δική μας επιχείρηση. Οργανισμοί όπως ο δικός μας είναι εδώ για να βοηθήσουντους διαφορετικούς επιχειρηματίες στις προσπάθειές τους να ζήσουν το όνειρό τους ή απλά να αντιμετωπίσουν ένα χάσμα ευκαιριών στην κοινότητά τους. Είτε μέσω της καθοδήγησης, της οικονομικής βοήθειας ή άλλων μορφών τεχνικής υποστήριξης, οι επιχειρηματίες στη σημερινή σύγχρονη εποχή είναι έτοιμοι να δημιουργήσουνε μια επιτυχημένη εταιρία.\nΩστόσο, πιστεύουμε ότι πρέπει να αναπτυχθεί ένα κεντρικό σύνολο αξιών και ικανοτήτων και να εξαπλωθεί. Το ποιο θα είναι αυτό εξαρτάται από την κάθε προσωπικότητα, ωστόσο στο μεγαλύτερο μέρος τους είναι κοινές. Μερικές από τις προσωπικές μου αγαπημένες είναι:\nΗ πίστη στη σημασία της τοπικής δέσμευσης\nΛαμβάνοντας υπόψη τις τοπικές συμπεριφορές, τις στάσεις και τις ιδιαίτερες ανάγκες, είναι σημαντική η αλληλεπίδραση μεταξύ των κοινοτήτων για την αύξηση της ευαισθητοποίησης σχετικά με τη σημασία της υποστήριξης των επιχειρηματιών και την ανάγκη πρόσβασης σε κεφάλαια και καθοδήγηση.\nΗ πεποίθηση ότι οι εταιρικές σχέσεις μπορούν να επηρεάσουν την αλλαγή\nΗ συνεργασία από κοινού λειτουργεί καλύτερα! Η συνεργασία εταιριών για την παροχή εκπαίδευσης και ουσιαστικής στήριξης, θα ωφελήσει περισσότερους ανθρώπους από ότι όταν πορεύεται ο καθένας μόνος του.\nΗ πεποίθηση ότι η επιχειρηματικότητα χρησιμεύει ως βασικό στοιχείο στις υγιείς οικονομίες\nΈνα υγειές επιχειρηματικό οικοσύστημα στις ΗΠΑ -και παγκόσμια- μειώνει την ανεργία, δημιουργεί πλούτο και βελτιώνει το βιοτικό επίπεδο όταν πολλοί δεν μπορούν να βρουν απασχόληση ή δεν συμμετέχουν στην οικονομία του 21ου αιώνα.\nΗ πρόσβαση σε κεφάλαια έχει κρίσιμο αντίκτυπο στη βιωσιμότητα των επιχειρήσεων (μεγάλων και μικρών) παγκοσμίως.\nΤα ιδρύματα δανεισμού, τα CDFI (Κοινοτικό χρηματοδοτικό ίδρυμα ανάπτυξης), τα μη κερδοσκοπικά ιδρύματα και άλλες κοινοτικές οργανώσεις πρέπει να συνεχίσουν να συνενώνονται για να αυξήσουν την επικράτηση προσιτών δανειοδοτικών επιλογών βοηθώντας τους επιχειρηματίες να επεκτείνουν τις επιχειρήσεις τους.\nΑυτές οι στιγμές όσο ήμουν παιδί στη Βόρεια Καρολίνα διαμόρφωσαν τον χαρακτήρα μου και ενέπνευσαν το όραμά μου για την επιχειρηματικότητα. Τα καλά νέα είναι ότι όλοι έχουμε τη δυνατότητα να βοηθήσουμε την αναπαραγωγή αυτών των στιγμών στην δική μας κοινωνία. Ας φανταστούμε τι μπορούμε να κάνουμε για να υποστηρίξουμε κάθε άτομο που έχει ένα επιχειρηματικό όνειρο. Αυτό μπορεί να είναι απλό αν είμαστε πρόθυμοι να αφοσιωθούμε και να δώσουμε μία ευκαιρία. Για αυτό τον λογο, καλούμε τους πρωτοπόρους και τους οργανισμούς υποστήριξης επιχειρηματικότητας αλλά και άλλους να συμμετάσχουν και να προωθήσουν την κατάσταση της επιχειρηματικότητας για όλους, ειδικά για εκείνους που είναι υποεκπροσωπούμενοι!\nΚάνε δωρεάν εγγραφή για να παρακολουθήσεις την εκδήλωση


City Comfort Inn Laibin Liulai Λαϊμπίν Κίνα - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nYonggu Building, No, 268, Liulai Rd, Xingbin District, Λαϊμπίν, Λαϊμπίν, Κίνα, 546100 - Προβολή στο χάρτη\nΠερισσότερες πληροφορίες για το City Comfort Inn Laibin Liulai\nΤο City Comfort Inn Laibin Liulai είναι μια πολύ καλή επιλογή για τη διαμονή σας σε Λιουζού, είτε είστε τουρίστας είτε επαγγελματίας. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΤο City Comfort Inn Laibin Liulai προσφέρει άψογη εξυπηρέτηση και όλες τις βασικές ανέσεις στους ενθουσιώδεις ταξιδιώτες. Αυτό το ξενοδοχείο προσφέρει πολυάριθμες εγκαταστάσεις για να ικανοποιήσει ακόμα και τους πιο απαιτητικούς πελάτες του.\nΌλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Ανακαλύψτε ένα ευχάριστο μείγμα επαγγελματικών υπηρεσιών και μια μεγάλη ποικιλία ιδιαίτερων χαρακτηριστικών στο City Comfort Inn Laibin Liulai.


NewsIT Ελλαδα Κορονοιος: Δωρεαν self test για ολους απο τη Δευτερα 6/12 - Πως και απο ποσα θα παρει ο καθε πολιτης\nΟι γιορτές έρχονται και ο κορονοϊός «παίζει τα ρέστα του»! Για τον λόγο αυτό, εκτός από την επιτάχυνση με πρωτοφανείς ρυθμούς των εμβολιασμών, έρχεται η διάθεση δωρεάν self test για να ανακοπεί, έγκαιρα, η μετάδοση στις μαζώξεις.\nΣυγκεκριμένα, η κυβέρνηση ανακοίνωσε ότι θα διαθέσει σε όλους, εμβολιασμένους για τον κορονοϊό αλλά και ανεμβολίαστους δύο δωρεάν self test. Ένα θα δοθεί πριν τις γιορτές και ένα αμέσως μετά.\nΣκοπός του πρώτου δωρεάν self test είναι να εντοπιστούν τυχόν ασυμπτωματικοί και να ανακοπεί η μετάδοση του φονικού ιού, αλλά και να κάνουμε Χριστούγεννα και Πρωτοχρονιά με όσο το δυνατόν μεγαλύτερη ασφάλεια.\nΚαι με το δεύτερο δωρεάν self test, που θα δοθεί μετά τις γιορτές για το νέο έτος θα επιχειρηθεί να εντοπιστούν πιθανά κρούσματα Covid19 που προέκυψαν από τις συνάξεις, που λογικά θα πραγματοποιηθούν τις ημέρες των Χριστουγέννων και της Πρωτοχρονιάς.\nΚορονοϊός: Η ανακοίνωση του Υπουργείου Υγείας για τα δωρεάν self test\nClick4more: Μετάλλαξη Όμικρον: Τη Δευτέρα (06/12) τα αποτελέσματα για τα δύο ύποπτα κρούσματα στην Αθήνα\nSELF TEST ΚΟΡΟΝΟΪΟΥΕΜΒΟΛΙΟΚΟΡΟΝΟΪΟΣ\nΚακοκαιρία: Εντυπωσιακές εικόνες από την «μάχη» του στρατού με τα χιόνια στην Αττική\nΑττική Οδός: Εγκλωβισμένος πελάτης ταξί στο Live News – «Έτρεχε» μόνο το ταξίμετρο


23 Μαρ 2019 Αστυνομικό Ρεπορτάζ\nΚΥΠΡΟΣ: 30 μέρες στο κελί 28χρονος – Οδηγούσε χωρίς ζώνη, μιλώντας στο κινητό και με αποστερημένη άδεια\nΛΕΥΚΩΣΙΑ: Ποινή φυλάκισης σε νεαρό μοτοσικλετιστή - Δεν συμμορφώθηκε με τις εντολές Δικαστηρίου\nΑΥΤ/ΔΡΟΜΟΣ ΛΕΥΚΩΣΙΑ-ΛΕΜΕΣΟΣ: Προσοχή μέχρι και τη γέφυρα Σκαρίνου - Διεξάγονται εργασίες\nΖεύγος προσέφυγε στην Αστυνομία μετά από καυγά που είχαν με τοκογλύφο, έξω από πρακτορείο στοιχημάτων στη Λεμεσό.\nΣυγκεκριμένα και σύμφωνα με την καταγγελία του ζεύγους, είχαν ραντεβού με τον 35χρονο τοκογλύφο, ο οποίος τους είχε δανείσει στο παρελθόν χρήματα και ζητούσε επίμονα περισσότερο ποσό από το ζεύγος. Όταν του εξήγησαν πως δεν έχουν το ποσό που τους ζητάει, αυτός εκνευρίστηκε με αποτέλεσμα να τους επιτεθεί έξω από πρακτορείο στοιχημάτων.\nΌπως αναφέρει αρμόδια πηγή στο ThemaOnline, ο 35χρονος φέρεται να κτύπησε τον άνδρα σε διάφορα μέρη του σώματος του, ενώ πέταγε καρέκλες που υπήρχαν στο πρακτορείο και στους δυο, με αποτέλεσμα να τους προκαλέσει πραγματική σωματική βλάβη.\nΜετά την εν λόγω καταγγελία του ζεύγους, η Αστυνομία εξέδωσε ένταλμα σύλληψης εναντίον του 35χρονου, ο οποίος καταζητείται.\nΛΕΥΚΩΣΙΑ: Σε έξαλλη κατάσταση υπόδικος στα κρατητήρια του Δικαστηρίου - Ωρυόταν και κτύπαγε τοίχους


Παραμύθια για να σπάτε κέφι - Θεατρομανία | Παραστάσεις, διαγωνισμοί, κριτικές\nΑρχείο\tΠαιδική παράσταση\tΚαθημερινές για σχολεία\tΠαίχτηκε από 22/09/2019 έως\nΕρμηνεύουν: Στέλιος Ξανθουδάκης, Εύη Καρρά, Στέλλα Μαγγανά, Δημήτρης Πλειώνης\nΠιο επίκαιρα από ποτέ, τα παραμύθια του Ροντάρι μιλούν για τον εθισμό στην τηλεόραση και το διαδίκτυο (τα τάμπλετ), για τον ρατσισμό, την ισότητα, για την δύναμη του χορού και της μουσικής για την λύση των προβλημάτων μέσω της ομαδικότητας.\nΗ διανομή τη σεζόν 2018-2019 ήταν: Εύη Καρρά, Μαρίνα Πανηγυράκη, Στέλιος Ξανθουδάκης, Δημήτρης Πλειώνης\nΜαρία 20 Ιανουαρίου 2020 At 11:01 πμ\nΠήγαμε στην παράσταση την Κυριακή 19/1/2020 με την 4χρονη κόρη μου, η οποία την απόλαυσε ιδιαίτερα! Έξυπνη, διαδραστική, διασκεδαστική. Συγχαρητήρια στους συντελεστές! Ευχαριστούμε Θεατρομανία για την πρόσκληση!\nΓιαννα 8 Δεκεμβρίου 2019 At 9:14 μμ\nΠολύ ωραία διαδραστική παράσταση για παιδιά 4-7 ετων. Είχαμε δει κ τον αλυσοδεμένο ελέφαντα από την ίδια ομάδα τόπι κ μας άρεσε πάρα πολύ. Ευχαριστώ πολύ Θεατρομανια\nΖΩΗ 8 Δεκεμβρίου 2019 At 6:19 μμ\nΥπέροχη, διαδραστική παράσταση στην οποία διασκεδάσαμε μικροί και μεγάλοι! Πολύ ωραία και η μουσική επένδυση! Συνεχίστε με την ίδια διαθεση! Ευχαριστούμε θεατρομανια για την πρόσκληση!\nΣοφία 24 Νοεμβρίου 2019 At 4:43 μμ\nΥπέροχη παράσταση με πολλά μηνύματα για παιδιά όλων των ηλικιών!\nΜΑΡΙΑ 20 Νοεμβρίου 2019 At 3:29 μμ\nΠήγαμε την Κυριακή 17/11 σε αυτήν την παράσταση. Καταπληκτική !!!!!!!! Ενδιαφέρουσα, γρήγορη, διαδραστική και χαρούμενη . Θεατρομάνια σ΄ευχαριστούμε για άλλη μια φορά!!!!!!\nΑφροδίτη 4 Νοεμβρίου 2019 At 9:48 πμ\nΆλλη μία υπέροχη παράσταση από την ομάδα ΤΟΠΙ! Μία παράσταση που πρέπει να την παρακολουθήσουν όλα τα παιδιά και ΟΛΟΙ οι γονείς! Ευχαριστούμε πολύ!\nΙΩΑΝΝΗΣ 30 Σεπτεμβρίου 2019 At 11:05 πμ\nΕυχαριστούμε πολύ για την πρόσκληση! Πολύ ωραία μηνύματα που τα συζητήσαμε με την κόρη στο τέλος. Γιατί τα παιδιά δεν πρέπει να είναι κολημμένα στα τάμπλετ κ την τηλεόραση. Γιατί τα παιδιά όλου του κόσμου είναι ίσα κ είναι όλα παιδιά!\nΜαργαριτα 14 Μαΐου 2019 At 11:28 μμ\nΠάρα πολύ ωραία παράσταση, όπως όλες βέβαια οι παραστάσεις σας! Περιμένουμε τη νέα δουλειά σας με ανυπομονησία!\nΔΗΜΗΤΡΑ 5 Μαΐου 2019 At 3:56 μμ\nΠερασαμε καλα, μικροι κ μεγαλοι... Ευχαριστουμε πολυ για τις θεατρικες εξοδους που μας προσφερετε...\nΕΛΕΝΗ 21 Απριλίου 2019 At 6:29 μμ\nΠαρα πολυ ωραια παρασταση με συμμετοχη των παιδιων. Ευχαριστουμε θεατρομανια\nΔέσποινα 21 Απριλίου 2019 At 1:37 μμ\nΕξαιρετική παράσταση! "Μήπως έχει κανείς ένα τραπέζι; Ορίστε! Μα αυτό είναι ένα λουλούδι... Όχι είναι ένα τραπέζι!" Πολύ κέφι, παιχνίδι και συμμετοχή από όλους και για όλους, μικρούς και μεγάλους. Μια παράσταση χωρίς εντυπωσιασμούς, μόνο με αγνή καρδιά όπως ακριβώς είναι και τα παιδιά! Ευχαριστούμε Θεατρομάνια!!!\nΕΜΜΑΝΟΥΈΛΑ 15 Απριλίου 2019 At 9:08 πμ\nΕξαιρετική παράσταση και για τους μεγάλους! Χωρίς εντυπωσιασμούς σε κουστούμια και σκηνικά. Απλά, ξεκάθαρα μηνύματα, αμείωτο το ενδιαφέρον, περνάει η ώρα τόσο γεμάτα! Μπράβο! Ευχαριστούμε πολύ!\nIΩΑΝΝΑ 14 Απριλίου 2019 At 10:45 μμ\nΠολύ όμορφη διαδραστική παράσταση με σπουδαία μηνύματα προς τα παιδιά!!!\nΣΩΤΗΡΙΑ 18 Μαρτίου 2019 At 9:51 πμ\nΕυχαριστούμε για τις προσκλήσεις. Περάσαμε ωραία. Μια διαδραστική παράσταση με μηνύματα.\nΠαναγιωτα 13 Μαρτίου 2019 At 12:11 μμ\nΠεράσαμε πάρα πολύ ωραία! Ευχαριστούμε πολύ!\nΕΡΗ 9 Μαρτίου 2019 At 2:06 πμ\nΠολύ ωραία μηνύματα , πολύ όμορφη παράσταση , από τις καλύτερες που είδαμε φέτος ! Μην την χάσετε .\nΑφροδίτη 3 Μαρτίου 2019 At 11:16 μμ\nΠεράσαμε υπέροχα ...γελάσαμε αρκετά..υπήρχε συμμετοχή από όλους μας... ήταν τέλεια!!! Ευχαριστούμε για την πρόσκληση!!!\nΜαρία 20 Φεβρουαρίου 2019 At 1:44 μμ\nΚατερινα 17 Φεβρουαρίου 2019 At 8:44 μμ\nΥπέροχα ήταν. Ευχαριστούμε πολύ την θεατρομανια που μας δίνει την ευκαιρία να παρακολουθούμε εξαιρετικές παραστάσεις.\nΠΑΝΑΓΙΩΤΑ 17 Φεβρουαρίου 2019 At 7:48 μμ\nΕυχαριστούμε για τις προσκλήσεις!ωραία παράσταση με κεφι!\nΜΕΡΣΙΝΗ 17 Φεβρουαρίου 2019 At 6:10 μμ\nΗταν μια πολυ ωραια παρασταση. Ενα ζεστο και φιλικο περιβαλλον. Μας αρεσε πολυ που συμμετειχαμε και εμεις σαν γονεις και ο γιος μου ηταν πολυ ευχαριστημενος. Ευχαριστουμε πολυ θεατρομανια!!!\nΡΟΥΛΑ 11 Φεβρουαρίου 2019 At 7:50 μμ\nΆννα 10 Φεβρουαρίου 2019 At 6:55 μμ\nΣυγχαρητήρια, πολύ όμορφη παράσταση , την ευχαριστηθήκαμε !\nΑΓΛΑΙΑ 10 Φεβρουαρίου 2019 At 6:23 μμ\nΚαταπληκτική παράσταση με πρωτότυπα παραμύθια και ωραία μηνύματα περασμένα με έξυπνο τρόπο προς το παιδικό κοινό. Μεγάλο μπράβο στους ηθοποιούς. Περάσαμε πολύ ωραία. Ευχαριστώ το μέλος Ιωάννα Χ. για την παραχώρηση της διπλής πρόσκλησης απο θεατρομάνια/σελίδα στο facebook.\nΖΩΗ 22 Ιανουαρίου 2019 At 12:20 μμ\nωραία παράσταση , ωραία μηνύματα για τα παιδιά !!\nΕλεονόρα 19 Ιανουαρίου 2019 At 9:58 μμ\nΠΟΛΥ ΚΑΛΟ!!θα 'επρεπε να πηγαίνουν τα σχολεία!\nΕΙΡΗΝΗ 14 Ιανουαρίου 2019 At 12:46 μμ\nΗταν μια πολύ ωραία παράσταση , το διασκεδάσαμε και τα παιδιά ακόμη περισσότερο\nΕΡΗ 14 Ιανουαρίου 2019 At 12:29 μμ\nπολύ όμορφη παράσταση , την ευχαριστηθήκαμε !\nΣτελλα 14 Ιανουαρίου 2019 At 12:16 πμ\nΌμορφη παράσταση για μικρούς (ο δικός μας 5 ετών το ευχαριστήθηκε). Πολλαπλά επίπεδα ερμηνειών που περνάνε μηνύματα και στους μεγάλους. Πολύ αξιολογη, ευχαριστούμε!\nΣΠΥΡΟΣ 10 Ιανουαρίου 2019 At 1:11 μμ\nκωνσταντινα 19 Δεκεμβρίου 2018 At 5:05 μμ\nηταν μια πολη προσεγμενη παρασταση , σ ευχαριστουμε πολυ θεατρομανια !\nΣοφία 14 Δεκεμβρίου 2018 At 5:14 μμ\nΓιώργος 25 Νοεμβρίου 2018 At 8:30 μμ\nΗ παράσταση ήταν καταπληκτική! πολύ ωραία μηνύματα, με απλό και πετυχημένο τρόπο, καταπληκτικές ερμηνείες! άρεσε πολύ στα παιδιά μας 5 και 8 ετών. Θέλουν να ξαναπάμε και έχουμε φυσικά αγοράσει το cd με αυτή την φανταστική μουσική!\nΕυχαριστούμε, η παράσταση αξίζει.\nΔΗΜΗΤΡΑ 1 Νοεμβρίου 2018 At 2:06 μμ\nΜια πολύ ωραία παράσταση που αξιζει να δουν παιδάκια από 5 ετων και πάνω. Ευχαριστούμε πολύ θεατρομάνια!!!!!\nΦιλίππα 19 Οκτωβρίου 2018 At 10:08 πμ\nΔιασκεδαστική, ευρηματική, διαδραστική! Τι άλλο θες; Ευχαριστούμε θεατρομάνια!\nΕΛΕΝΗ 18 Οκτωβρίου 2018 At 9:38 πμ\nΑΓΑΠΗΤΗ ΘΕΑΤΡΟΜΑΝΙΑ ΕΥΧΑΡΙΣΤΟΥΜΕ ΠΟΛΥ ...ΗΤΑΝ ΜΙΑ ΥΠΕΡΟΧΗ ΠΑΡΑΣΤΑΣΗ ..


Λουτσέσκου: «Είναι δύσκολο να πούμε ότι θα κερδίσουμε αύριο” – Epikairo.gr\nΛουτσέσκου: «Είναι δύσκολο να πούμε ότι θα κερδίσουμε αύριο”\nΔεν θα μπορούσε να αποκρύψει την δυσκολία του αυριανού (29/11) αγώνα με την Τσέλσι ο προπονητής του ΠΑΟΚ, Ραζβάν Λουτσέσκου, στις τοποθετήσεις του στην αποψινή συνέντευξη Τύπου στο Λονδίνο λίγο πριν την τελευταία προπόνηση της ομάδας του στο «Στάμφορντ Μπρίτζ».\nΓια το πως περιμένει το αυριανό ματς: «Κάθε αναμέτρηση έχει τη δική της ιστορία. Η Τσέλσι είναι μία μεγάλη ομάδα, προέρχεται από το μεγαλύτερο πρωτάθλημα του κόσμου. Πρέπει να είμαστε απόλυτα συγκεντρωμένοι και να έχουμε αυτοπεποίθηση. Θεωρώ πως βρισκόμαστε σε καλό σημείο. Είναι δύσκολο να πούμε ότι θα κερδίσουμε αύριο, θα κάνουμε όμως ότι είναι στο χέρι μας, για να έχουμε ένα τέλειο παιχνίδι.»\nΕπίσης, κατά τη διάρκεια κι ενδιάμεσα από τα παιχνίδια με τη Βίντι, για τον όμιλο, είχαμε πολύ σημαντικά ματς για το πρωτάθλημα, με τον Ολυμπιακό, τον Άρη, την ΑΕΚ, τον Ατρόμητο… Παιχνίδια πολύ σημαντικά.\nΗ συγκέντρωση μας, πήγε στο 101%. Αλλά να είστε σίγουροι, πως μέσα μας, υπάρχει τεράστια θέληση να παλέψουμε και να συνεχίσουμε σε αυτή τη διοργάνωση. Θα παλέψουμε για να το καταφέρουμε. Κι όταν λέω δύσκολο, το λέω επειδή η κατάσταση δεν είναι στα χέρια μας.»\nΓια την κατάσταση των Μαουρίσιο, Ελ Καντουρί και Βαρέλα: «Έχουμε επιλέξει τους παίκτες, την ενδεκάδα, όλοι όσοι βρίσκονται στο Λονδίνο μαζί μας, είναι διαθέσιμοι για τον αγώνα.»\nΓια την ήττα της Τσέλσι από την Τότεναμ κι αν αυτό… δυσκολεύει τη δουλειά του ΠΑΟΚ: «Θεωρώ, πως χωρίς να έχει σημασία, η νίκη ή, η ήττα στο ματς με την Τότεναμ, δεν θα μπορούσε να αλλάξει τη σημασία αυτού του αγώνα. Δεν υπάρχει κανένας παίκτης που δεν θα δώσει το 100%. Θα πρέπει να είμαστε έτοιμοι να τρέξουμε και να παλέψουμε πολύ. Είναι ένα σημαντικό στοιχείο του αγώνα, γιατί η Τσέλσι θα μας οδηγήσει να τρέξουμε”.\nΓια το ματς της ΜΠΑΤΕ με τη Βίντι: «Σε μία ομάδα που είναι οργανωμένη και έχει στρατηγική, όπως εμείς, δεν μπορεί να αλλάξει κάτι από λεπτό σε λεπτό. Απλά μπορεί το κάθε αποτέλεσμα να δώσει άλλο κίνητρο.»\nΓια το αν θα άλλαζε κάτι, αν μπορούσε: «Αν μπορούσα να αλλάξω κάτι, θα ήταν η σειρά των αγώνων, που παίξαμε μέχρι σήμερα.»\nΓια το γεγονός ότι ο ΠΑΟΚ είναι αήττητος στο Λονδίνο: «Δεν δημιουργεί κάποια παραπάνω κίνηση αυτό… Δεν πρέπει να χάσουμε στην Τσέλσι, γιατί δεν έχουμε χάσει ποτέ στο Λονδίνο.»\nΓια το αν θεωρεί ότι η ομάδα του θα πρέπει να έχει περισσότερο θράσος αύριο: «Σε κάθε ματς προσπαθούμε να κάνουμε τα πράγματα όπως τα ξέρουμε. Κάποιες φορές, μας βγαίνουν αυτά που θέλουμε, κάποιες φορές όχι. Παίζει ρόλο ο αντίπαλος.\nΠαίζουν ρόλο και οι περίοδοι για κάθε ομάδα. Το πιο σημαντικό είναι να δίνουμε στο γήπεδο ότι καλύτερο μπορούμε και να ξέρουμε φεύγοντας, ότι έχουμε δώσει ότι περισσότερο μπορούσαμε για την πρόκριση» κατέληξε.\nΠριν τον προπονητή του ΠΑΟΚ μίλησε στους δημοσιογράφους ο Σουηδός μέσος, Πόντους Βέρνμπλουμ. Αναλυτικά τα όσα σημείωσε:\nΓια το αυριανό ματς: «Είναι ένα μεγάλο παιχνίδι για εμάς, θέλουμε τη νίκη και για αυτό ήρθαμε εδώ. Θέλω να πιστεύω πως θα είναι διαφορετικό σε σχέση με αυτό της Τούμπας κι ότι έχουμε πάρει το… μάθημα μας, από τον τρόπο, με τον οποίο αντιμετωπίσαμε την Τσέλσι. Ελπίζω ότι θα… σεβαστούμε λιγότερο τον αντίπαλο μας.»\nΓια την Τσέλσι: «Είναι το φαβορί, αλλά θα πρέπει να κάνουμε ένα τέλειο παιχνίδι από την άμυνα, στην επίθεση, για να πάρουμε ένα θετικό αποτέλεσμα.»\nΓια το πόσο έχει δυσκολέψει η πρόκριση: «Η κατάσταση είναι αυτή που έχουμε αυτή τη στιγμή. Δεν μπορούμε να αλλάξουμε κάτι, όσον αφορά στο παρελθόν. Αυτό που έχουμε να κάνουμε, είναι να πάρουμε το αποτέλεσμα στο αυριανό παιχνίδι κι από εκεί και πέρα να δούμε τι άλλο θα προκύψει.»\nΚορυφή και… περιμένει η Τσέλσι


ΠΑ.ΣΥ.ΚΑ.Ι.Γ. - ένα βήμα πιο κοντά - Σελίδα 3 - Φόρουμ ispania.gr\n8 Χρόνια 8 Μήνες πριν\t#19760 από NATAVAK\nΑπαντήθηκε από NATAVAK στο θέμα ΠΑ.ΣΥ.ΚΑ.Ι.Γ. - ένα βήμα πιο κοντά\nΝομίζω οτι το θέμα μας είναι η ίδρυση ενός ενιαίου συλλόγου Καθηγητών Ισπανικής Π.Ε για την προάσπιση θεμάτων ως ενιαίος σύλλογος με δυναμική και όχι αν τα προγράμματα σπουδών των εκάστοτε τμημάτων περιλαμβάνουν μαθήματα παιδαγωγικής ή οχι.Σίγουρα καλό θα ήταν να υπάρχουν πολύ περισσότερα μαθήματα κατάρτισης για τις καθηγητικές σχολές αλλά δε νομίζω (όπως ειπώθηκε παραπάνω)το Ε.Κ.Π.Α να περιλαμβάνει μαθήματα παιδαγωγικής.Απ όσο γνωρίζω,στην Ιταλική Φιλολογία του Α.Π.Θ που έχει στο ενεργητικό της πολλά χρόνια ύπαρξης,το πρόγραμμα σπουδών άλλαξε μόλις πρόσφατα.Και έχοντας κάποια εμπειρία και στη Δημόσια Εκπαίδευση θα έλεγα οτι η πραγματικότητα στα ελληνικά σχολεία απέχει παρα πολύ από όσα γράφουν τα παιδαγωγικά βιβλία.Επομένως,θα ήταν καλό να περιοριστούμε στην ίδρυση ενός συλλόγου που έχει δυναμική και όχι να συζητάμε για το ποιος έλαβε καλύτερα τις γνώσεις,σπουδάζοντας στο Ε.Κ.Π.Α,στο Ε.Α.Π ή στο Ιόνιο.\n8 Χρόνια 8 Μήνες πριν\t#19762 από Eleftherios\nΑπαντήθηκε από Eleftherios στο θέμα ΠΑ.ΣΥ.ΚΑ.Ι.Γ. - ένα βήμα πιο κοντά\nMorgan, βαφτίζεις τις καταστάσεις καθώς σε συμφέρει. Ποτέ δεν αποπροσανατόλισα, απλούστατα λέω το ολοφάνερο. Εσύ αποφεύγεις να απαντήσεις και οδηγείς αλλού τη συζήτηση γιατί δεν έχεις επιχειρήματα, πως να αντικρούσεις άλλωστε την αλήθεια. Η αλήθεια ποτέ δεν καλύπτεται με ψέματα.\nΚι εσύ είσαι καθηγητής; Και λες ότι δεν έχουν σημασία τα ορθογραφικά λάθη σε καθηγητές;\nΓράφεις πάντα σαν πολιτικός, προπαγανδίζεις για τα θέλω σου και τα θέλω της παρέας σου, φέρνοντας στη συζήτηση θέματα που δεν έχουν καμία σχέση με το τι συζητάμε.\nΚαι ξανά συμφωνείτε με όσα έγραψα, ζητώντας για ακόμη μια φορά αναδιάρθρωση προγραμμάτων. Κι αν γίνουν τι θα αλλάξει;\nΟι απόφοιτοι που διδάσκουν στα σχολεία από ΕΑΠ και Ιόνιο θα συνεχίζουν να είναι ΑΚΑΤΑΡΤΙΣΤΟΙ! Αυτό ποτέ δεν θα αλλάξει. Καταλαβετέ το επιτέλους!\n8 Χρόνια 8 Μήνες πριν\t#19763 από Ηλίας Οικονομόπουλος\nΑπαντήθηκε από Ηλίας Οικονομόπουλος στο θέμα ΠΑ.ΣΥ.ΚΑ.Ι.Γ. - ένα βήμα πιο κοντά\nEleftherios έγραψε: Morgan, βαφτίζεις τις καταστάσεις καθώς σε συμφέρει. Ποτέ δεν αποπροσανατόλισα, απλούστατα λέω το ολοφάνερο. Εσύ αποφεύγεις να απαντήσεις και οδηγείς αλλού τη συζήτηση γιατί δεν έχεις επιχειρήματα, πως να αντικρούσεις άλλωστε την αλήθεια. Η αλήθεια ποτέ δεν καλύπτεται με ψέματα.\nΕιλικρινά δεν καταλαβαίνω γιατί εσύ και ο Μόργκαν συνεχίζετε να τσακώνεστε μέσα από αυτό το φόρουμ. Το ζητούμενο είναι για όλους μας το ίδιο. Κι εγώ είμαι αρνητικός όταν βλέπω ορθογραφικά λάθη, ειδικά από φιλολόγους, αλλά στο κάτω κάτω ρε παιδιά υπάρχουν και τα λάθη εκ παραδρομής! Μην κολλάμε σε αυτό.\nΑπό εκεί και πέρα, έχουμε όλοι να αντιμετωπίσουμε μια κατάσταση ζοφερή στην εκπαίδευση. Πιστεύετε ότι η έλλειψη παιδαγωγικών μαθημάτων του ΕΑΠ είναι το πρόβλημα; Αφού ούτε καν ως πρόσχημα δεν έχει χρησιμοποιήσει το Υπουργείο κάτι τέτοιο προκειμένου να μας πετάξει έξω από τις τάξεις! Μας πετάει γιατί έτσι του αρέσει! Κι αντί να είμαστε ενωμένοι, καθόμαστε και διυλίζουμε τον κώνωπα.\nΣτο σημείο αυτό θα μου επιτρέψετε να υπερασπιστώ τις γνώσεις των καθηγητών ισπανικής. Και δεν αναφέρομαι μόνο στις τυπικές γνώσεις. Δεν έχουν σπουδάσει ισπανική φιλολογία μόνο οι πωρωμένοι με το φλαμένκο, ξέρετε. Υπάρχουν άτομα με άλλες σχολές στο ενεργητικό τους, πολλοί μάλιστα. Και πολλοί από εμάς είμαστε κάποιας (χμμμ) ηλικίας. Κάποιοι άλλοι έχουν περάσει από όλα τα στάδια της ιδιωτικής εκπαίδευσης πριν έρθουν σε αυτές τις σχολές. Έχουμε παιδεία, δεν ήρθαμε από το πουθενά.\nΚαι, τέλος, όπως σχεδόν πάντα, θα υπερασπιστώ τον Μόργκαν (αν και δεν το έχει ανάγκη), γιατί ήταν από αυτούς που ξεκίνησαν τον τεράστιο (και άνισο -σύμφωνα με τα μέχρι στιγμής δεδομένα- αγώνα) της ενημέρωσης και της ευαισθητοποίησης του ανάλγητου πολιτικού μας συστήματος για το θέμα των ισπανικών και των ιταλικών στη δημόσια εκπαίδευση. Θα μου επιτρέψετε μάλιστα να πω ότι και ο ΠΑΣΠΙΦ έκανε πάρα πολλά, με αποκορύφωμα τη γενναία απόφαση της μετεξέλιξής του.\nΑς μη γκρινιάζουμε άλλο λοιπόν, κι ας σταθούμε ενωμένοι.\n8 Χρόνια 8 Μήνες πριν\t#19764 από NATAVAK\nΕγώ πάλι δεν καταλαβαίνω το μένος του Eleftherios για τους αποφοίτους του ΕΑΠ και του Ιονίου?ας μας εξηγήσει την παραπάνω κατάρτιση που έχει λάβει εκείνος και θεωρείται καλύτερος καθηγητής για να το καταλάβω καλύτερα.Και εμμένω στο θέμα οτι η δημιουργία ενός ενιαίου συλλόγου είναι αυτό που μας απασχολεί.\n8 Χρόνια 8 Μήνες πριν\t- 8 Χρόνια 8 Μήνες πριν\t#19765 από Mikel Lejarza Eguía\nKαθηγητής Ισπανικής δεν είμαι πλέον.\nΚάποια στιγμή προσπάθησα να γίνω, αλλά είδα ότι δεν μου αρέσει τελικά και ότι δεν έχω την υπομονή.\nΚάποια στιγμή όμως θέλω να δώ τους συναδέλφους μου καθηγητές Ισπανικής διορισμένους στη δημόσια εκπαίδευση και θα ήθελα η Ισπανική γλώσσα να διδάσκεται ως γλώσσα επιλογής σε όλες τις βαθμίδες της δημόσιας εκπαίδευσης (Δημοτικό, Γυμνάσιο, Λύκειο, Πανεπιστήμιο).\nΚαι αν τελικά διοριζόμουν με τον κλάδο ΠΕ 40 Ισπανικής θα προσπαθούσα να αποσπαστώ σε κάποιο γραφείο και να γράφω επιστολές. Αυτό ανακάλυψα ότι μου πηγαίνει ως άνθρωπο.\nΔιαφορετικά, κατά τη γνώμη μου, δεν έχει νόημα που δημιουργήθηκαν 3 διαφορετικά πανεπιστημιακά τμήματα επικεντρωμένα στο γνωστικό αντικείμενο της Ισπανικής γλώσσας, της Iσπανόφωνης λογοτεχνίας και του Iσπανόφωνου πολιτισμού.\nΓια το ζήτημα της αναδιάρθρωσης του προγράμματος σπουδών Ισπανικής Γλώσσας και Πολιτισμού του Ε.Α.Π θα πρέπει να σου απαντήσει το Δ.Σ. του Συλλόγου Αποφοίτων Ισπανικής Γλώσσας και Πολιτισμού του Ε.Α.Π.\nLast edit: 8 Χρόνια 8 Μήνες πριν by Mikel Lejarza Eguía.\n8 Χρόνια 8 Μήνες πριν\t#19766 από katsavaki\nΘα έλεγα, αντί να κάνεις τον μεγαλοπροφέσορα και να προσβάλλεις τους συναδέλφους σου για τα ορθογραφικά τους λάθη, να βάζεις τον αυτόματο ορθογράφο να δουλεύει στον υπολογιστή σου και στα δικά σου κείμενα πριν πατήσεις "υποβολή κειμένου", γιατί εγώ τα ρήματα "αντιφάσκτω" και "συνφωνώ" παρόλο που δεν είμαι καθηγητάρα, όπως εσύ διαρρηγνύεις τα ιμάτια σου πως είσαι, γραμμένα έτσι δεν τα έχω δει ούτε σε παιδιά δημοτικού.\nΝομίζω, πως είναι σε όλους εδώ μέσα προφανές, ότι το μένος το οποίο βγάζεις απέναντι στους συναδέλφους σου, έχει πολύ πιο βαθιά αίτια από αυτά που φαίνονται σε πρώτη ανάγνωση, αλλά αποφεύγω να στα αναλύσω εδώ μέσα, διότι λυπάμαι ειλικρινά να σε εκθέσω περισσότερο από όσο έχεις κατορθώσει να εκθέσεις εσύ τον εαυτό σου, με όλα όσα ανεκδιήγητα γράφεις κάθε φορά, καταφερόμενος εναντίον συναδέλφων σου.\nΠολύ σοφά ο Morgan, αντιλήφθηκε την κωμική προσπάθεια σου να προσπαθήσεις να το ρίξεις στα ορθογραφικά λάθη κάποιου, για να αποφύγεις να απαντήσεις στα ερωτήματα που αποτελούν την ουσία της συζήτησης στο φόρουμ και τα οποία αφορούν αποκλειστικά στην ίδρυση του νέου φορέα εκπροσώπησής μας.\nΕπίσης Natavac, όπως φαίνεται την έκανε γαργάρα την απάντηση και στη δική σου ερώτηση ο υπερκαταρτισμένος συνάδελφος, όπως και σε αυτή που του είχα απευθύνει εγώ στην πρώτη μου ανάρτηση..its ok Ελευθέριε...μη νιώθεις άσχημα, δεν είναι ασύνηθες ούτε απαραίτητα κακό να στερείται κανείς επιχειρημάτων και ευγλωττίας.\nΘα ήθελα όμως, να θυμάσαι ένα πράγμα Ελευθέριε..\nόσοι είναι ΑΚΑΤΑΡΤΙΣΤΟΙ, είναι δυνατό να βρουν την ευκαιρία κάποια στιγμή στη ζωή τους να συμπληρώσουν τα κενά τους..αν έχουν..\nόσοι είναι ΑΚΑΛΛΙΕΡΓΗΤΟΙ όμως, όσο και να προσπαθήσουν, θα παραμείνουν πάντοτε "χωράφια" στέρφα και ξερά..που τίποτα όμορφο δε μπορεί να ανθίσει μέσα τους..\nΔιότι, προς μεγάλη σου έκπληξη είμαι σίγουρη, την καλλιέργεια δεν σου την προσφέρουν μονάχα η καλή ορθογραφία και οι γνώσεις λογοτεχνίας...\nκαι δυστυχώς για σένα...πρόγραμμα κατάρτισης για την κοινωνική αμορφωσιά, προς το παρόν δεν διατίθεται...\nΟι ακόλουθοι χρήστες είπαν "Σε Ευχαριστώ": NATAVAK, posara


Δες πώς είναι σήμερα ο αδελφός της Ψυχράμη, Απόστολος! [photo] | κοσμικα , gossip | womenonly.gr\nΔες πώς είναι σήμερα ο αδελφός της Ψυχράμη, Απόστολος! [photo]\nΗ Αντιγόνη Ψυχράμη δεν είναι το μόνο διάσημο μέλος στην οικογένεια, αφού τόσο η αδελφή της Ειρήνη, όσο και ο αδελφός της Αποστόλης ασχολούνται με το τραγούδι. Η Ειρήνη, όπως θυμόμαστε όλοι, υπήρξε μέλος του γυναικείου συγκροτήματος, Hi5, ενώ μετά τη διάλυση συνέχισε σόλο πορεία στο τραγούδι.\nΟ Αποστόλης είχε κερδίσει στο talent show της ΕΡΤ, που θα έβγαζε τον τραγουδιστή που θα εκπροσωπούσε την Ελλάδα στην Γιουροβίζιον της Κωνσταντινούπολης. Ωστόσο, τότε μας εκπροσώπησε τελικά ο Σάκης Ρουβάς με το «Shake it», αλλά ο Ψυχραμης ήταν στα φωνητικά.\nΣήμερα, ο Αποστόλης Ψυχράμης βρίσκεται στο Θέατρο Πόρτα, όπου συμμετέχει στην παιδική παράσταση «Πιάνω παπούτσι πάνω στο πιάνο». Στην επίσημη πρεμιέρα έδωσαν το «παρών» αρκετοί celebrities. Ανάμεσα τους και η Αντιγόνη Ψυχράμη, η οποία δε θα μπορούσε να λείπει από το πλευρό του αδελφού της.\nΕξάλλου, όλα τα αδέλφια της οικογένειας είναι αγαπημένα, ενώ ο Ψυχράμης είχε συνοδεύσει τη μικρή αδελφή του στο γάμο της με τον Δημήτρη Μακαλιά τον περασμένο Σεπτέμβριο.


Εθνική ανδρών: Οι… μεταγραφικές ειδήσεις που έβγαλε η πρώτη - SPORTSFEED\nΕθνική ανδρών: Οι… μεταγραφικές ειδήσεις που έβγαλε η πρώτη\nΠέρα από τα χαμόγελα της επανασύνδεσης και τα προβλήματα τραυματισμών, η πρώτη συγκέντρωση της Εθνικής ομάδας έβγαλε και κάποιες άλλες ειδήσεις.\nΑρκετοί από τους Έλληνες διεθνείς είναι τη δεδομένη χρονική στιγμή χωρίς ομάδα και οι επόμενες εβδομάδες αναμέμονται με ενδιαφέρον.\nΟ Θανάσης Πρωτοψάλτης για παράδειγμα είναι ένας εξ αυτών με τον άσο της Φριντριχσχάφεν να αποχαιρετά εμμέσως πλην σαφώς τους Γερμανούς με ένα συγκινητικό ποστάρισμα στο Facebook.\n«Ήταν φανταστικό να είμαι μαζί μ’ αυτούς τους ανθρώπους για τρία χρόνια. Σπουδαίες αναμνήσεις και φιλίες χτίστηκαν σ’ αυτήν την ομάδα και θα διαρκέσουν για μια ζωή. Ελπίζω να σας ξαναδώ όλους», έγραψε ο Έλληνας ακραίος ο οποίος έχεις ως προτεραιότητα την παραμονή του στο εξωτερικό, αλλά σε πιο ανταγωνιστικό πρωτάθλημα από το Γερμανικό, παρόλο που οι σειρήνες από την Ελλάδα εξακολουθούν να ηχούν στα αυτιά του.\n«Αυτή τη στιγμή είμαι ελεύθερος και αξιολογώ τις προτάσεις, ωστόσο προτεραιότητα μου είνα το εξωτερικό», ήταν τα λόγια του.\n«Δεν ήρθα στην Εθνική για να βρω ομάδα. Εγώ έχω συμφωνήσει με σύλλογο για την επόμενη σεζόν κι από την Εθνική έλλειψα μόνο όταν δεν ήμουν υγιής. Περιμένω να γίνω πατέρας, όμως είμαι εδώ», είπε με νόημα κι ο Δημήτρης Τζούριτς ο οποίος προφανέστατα θα επιστρέψει στο καμπιονάτο κι απομένει να δούμε αν τα δημοσιεύματα των προηγούμενων ημερών για το φλερτ με το Τρέντο ευσταθούν.\nΒαλίτσες για το εξωτερικό ετοιμάζουν και οι Κουμεντάκης, Τζιουμάκας, στο Βέλγιο θα συνεχίσει και ο Ανδρέας Φράγκος (ο πιο πολυταξιδεμένος Έλληνας) έχοντας συμφωνήσει με την Κνακ Ροζελάρε, ενώ στα ερωτηματικά είναι και ο Ανέστης Δαλακούρας.\nRelated Topics:ΒόλεϊΔημήτρης ΤζούριτςΕθνική ανδρώνΘανάσης Πρωτοψάλτης\nΕθνική ανδρών: Τα χαμόγελα και ο ξεκάθαρος στόχος


Rialto Theatre Live: Μια καινούρια δράση του Θεάτρου Ριάλτο – Παραθυρο\nRialto Theatre Live: Μια καινούρια ...\nΨηφιακή Νύχτα Ιδεών 2021 από ...\nΣε αυτές τις πρωτόγνωρες συνθήκες για την κοινωνία και τον χώρο του πολιτισμού, το Θέατρο Ριάλτο με συνέπεια και ευθύνη απέναντι στους καλλιτέχνες και το κοινό, αλλά και θέλοντας να στηρίξει ακόμη περισσότερο την καλλιτεχνική δραστηριότητα και την πολιτιστική παραγωγή, δημιουργεί την πλατφόρμα Rialto Theatre Live.\nΗ πλατφόρμα θα μεταφέρει το ζωντανό πρόγραμμα του Θεάτρου Ριάλτο σε ψηφιακή μορφή, συνδυάζοντας την τεχνολογία με τις απαραίτητες συνθήκες δημιουργίας.\nΑπό το Φεβρουάριο και για όσο καιρό το θέατρο παραμένει κλειστό, θα διοργανώνονται ζωντανές διαδικτυακές μεταδόσεις παραγωγών από τη σκηνή του θεάτρου, με πρόσβαση σε όσους θεατές ενδιαφέρονται, έναντι μικρού συμβολικού εισιτηρίου. Όλα τα έσοδα από τα εισιτήρια θα χρησιμοποιούνται για την επέκταση του προγράμματος και τη διεύρυνση του με νέες παραστάσεις και καλλιτέχνες.\nΤαυτόχρονα θα δίνεται η δυνατότητα σε όσους αδυνατούν να καταβάλλουν το αντίτιμο, να παρακολουθήσουν δωρεάν την παράσταση, εξασφαλίζοντας σχετικό κωδικό από το ηλεκτρονικό ταμείο του θεάτρου.\nΤο Θέατρο Ριάλτο με τις απευθείας μεταδόσεις του δεν επιθυμεί με κανένα τρόπο να υποκαταστήσει τις ζωντανές συναντήσεις καλλιτεχνών και κοινού. Γεφυρώνει μόνο την απόσταση, μέχρι την ημέρα που και πάλι, μαζί με όλες τις πολιτιστικές στέγες, θα καλωσορίσει καλλιτέχνες και κοινό σε μια πραγματικά ζωντανή συνεύρεση και αλληλοεπίδραση.\nΗ απευθείας μετάδοση θα είναι διαθέσιμη στη σελίδα του θεάτρου και οι θεατές θα συντονίζονται πριν την έναρξη κάθε παράστασης, αφού θα έχουν εξασφαλίσει τους σχετικούς κωδικούς πρόσβασης. Η παράσταση θα πραγματοποιείται σε πραγματικό χρόνο επί σκηνής και θα μεταδίδεται ζωντανά απευθείας. Για αυτό το λόγο οι παραστάσεις δεν θα είναι διαθέσιμες μετά την ολοκλήρωση τους.\nΤο πρόγραμμα παραστάσεων καθώς και άλλες πληροφορίες θα ανακοινωθούν τις επόμενες μέρες.


Μπήκε καλά στο νέο έτος ο Φαλανιακός\nΚυριακή 4 Ιανουαρίου 2015 21:02\nΝίκη με σκορ 3-0 πήρε ο Φαλανιακός, απέναντι στον Δαμασιακό και πρόσθεσε ακόμα ένα τρίποντο στην συγκομιδή του, φτάνοντας έτσι στην 7η θέση και τους 29 βαθμούς. Αν και οι φιλοξενούμενοι είχαν κάποιες φάσεις, η εμπειρία των παικτών του Φαλανιακού μέτρησε περισσότερο και έτσι οι γηπεδούχοι έφτασαν σε αυτήν την νίκη.\nΗ ομάδα του Φεραίου Γιαννακού, άνοιξε το σκορ μόλις στο 2ο λεπτό, όταν ο Παπαγεωργίου με εκτέλεση φάουλ βρήκε τον Ιγγλέζο στην περιοχή, που με κεφαλιά άνοιξε το σκορ, κάνοντας το 1-0. Δύο λεπτά αργότερα, ο Δαμασιακός προσπάθησε να απαντήσει, όμως το σουτ του Μπουνέ κατέληξε άουτ. Στο 6’ ο Τσιτουρτζής έκανε ένα σουτ, το οποίο όμως κατέληξε πάνω στον τερματοφύλακα.\nΣτο 22ο λεπτό, ο Μπουνές δοκίμασε ένα σουτ, αλλά η μπάλα πέρασε άουτ. Ωστόσο στο 30’ ο Αλεξανδρής, σημείωσε το 2-0, βάζοντας γερές βάσεις στην νίκη της ομάδας του.\nΣτο δεύτερο ημίχρονο, το παιχνίδι συνεχίστηκε στον ίδιο ρυθμό. Στο 80’ ο Παπαγεωργίου έκανε το 3-0 με έναν πολύ περίεργο τρόπο, καθώς έστειλε την μπάλα στα δίχτυα με απευθείας εκτέλεση κόρνερ. Ο Δαμασιακός, είχε ακόμα μια καλή ευκαιρία να πετύχει γκολ, όταν στο 84ο λεπτό ο Βίδρας έστειλε την μπάλα πάνω στον αντίπαλο τερματοφύλακα.\nΦαλανιακός(Φεραίος Γιαννακός): Ζουρλαδάνης, Φατούρας, Βαρσάμης, Πανταζής Γ., Κόκκινος(80’ Κακαράντζας), Λιλολάρι, Παπαγεωργίου, Καρυώτης(75’ Σακελλαρίου), Πανταζής Θ.(70’ Αλατάς), Αλεξανδρής, Ιγγλέζος.\nΔαμασιακός(Χρήστος Λόλας): Μαστοροδήμος, Αυλογιάρης, Μπακαΐμης(79’ Βίδρας), Λέτσιος, Καρακάνος, Τσιάλτας, Λόλας, Μουσιάρης, Μπουνές(63’ Σεΐζης), Μπουκουβάλας, Τσιτουρτζής.


ΓΗΓΕΝΗΣ ΑΓΡΙΝΙΩΤΗΣ: Αθλητές «στάζουν μέλι» για την Τριχωνίδα και τη διοργάνωση «Trichonian Wakeboard» (φωτο)\nΑθλητές «στάζουν μέλι» για την Τριχωνίδα και τη διοργάνωση «Trichonian Wakeboard» (φωτο)\nΣήμερα και αύριο στη Δογρή, στη λίμνη Τριχωνίδα, διοργανώνεται το 7ο Trichonian wakeboard που συμμετέχουν αθλητές απ’ όλη την Ελλάδα. Η εν λόγω διοργάνωση, έχει μπει δυναμικά στο καλεντάρι της Ελληνικής Ομοσπονδίας Θαλασσίου Σκι, ενώ είναι γνωστή και σε αθλητές του εξωτερικού, οι οποίοι επισκέπτονται συχνά την περιοχή μας και την λίμνη για προπόνηση!\nΦέτος, συμμετέχουν αθλητές από τη Βουλιαγμένη, τη Βάρκιζα, την Πάτμο, Κέρκυρα, τη Χαλκίδα, την Πάρο και όχι μόνο. Οι συγκεκριμένοι αθλητές, από τις περιοχές αυτές και τα αθλητικά σωματεία που προέρχονται, αποτελούν τους καλύτερους πρεσβευτές του αθλήματος στο εξωτερικό, κάτι που αυτομάτως «συστήνει» και την Τριχωνίδα στους αθλητές του εξωτερικού.\nΤα τελευταία χρόνια ολοένα και περισσότεροι αθλητές μιλούν για την ραγδαία αύξηση αναγνωσιμότητας της λίμνης σε πανελλαδικό επίπεδο και σε όσους ασχολούνται με τον ναυταθλητισμό, καθώς επίσης και για το γεγονός πως η Τριχωνίδα διαθέτει, χωρίς άλλον «ανταγωνιστή», το καλύτερο φυσικό τοπίο για wakeboard, αλλά και για όλα τα θαλάσσια αγωνίσματα. Σε σημείο μάλιστα που και η Ομοσπονδία συνηγορεί στο να διοργανωθεί στην Τριχωνίδα κάποια μεγαλύτερη διοργάνωση.\nΗ «Σ» με αφορμή την διεξαγωγή του διημέρου του κυπέλλου Trichonian συνάντησε και μίλησε με αθλητές, οι οποίοι μας μετάφεραν την άποψή τους για την Τριχωνίδα, αλλά και για την διοργάνωση, η οποία γίνεται από τον Αθλητικό Σύλλογο Αγρινίου «Τρίτωνας», υπό την αιγίδα του Δήμου Αγρινίου. Οι περισσότεροι αθλητές που μιλάνε είναι από την Κέρκυρα, οι οποίοι έκαναν την προπόνησή τους στη λίμνη την ώρα του ρεπορτάζ. «Η Τριχωνίδα είναι παράδεισος. Έχω την εντύπωση πως οι Αγρινιώτες δεν αντιλαμβάνονται τον παράδεισο που έχουν στα πόδια τους» δήλωσε ο κ. Τριανταφυλλίδης, ο οποίος ασχολείται πάνω από 10 χρόνια με τα θαλάσσια σπορ και μάλιστα κατέχει καίρια θέση στην Ομοσπονδία.\nΟ Τάκης Τριανταφυλλίδης\nΟ Τάκης Τριανταφυλλίδης από την Πάρο, Επικεφαλής Αναλυτής Αποτελεσμάτων αγώνων, ανέφερε πως: «έρχομαι για 7η φορά στην Τριχωνίδα και τα παιδιά μου ασχολούνται με το άθλημα πάνω από 10 χρόνια. Κάθε φορά που έρχομαι συγκινούμε. Η Τριχωνίδα είναι παράδεισος. Έχω την εντύπωση πως οι Αγρινιώτες δεν αντιλαμβάνονται τον παράδεισο που έχουν στα πόδια τους. Εγώ αναγνωρίζω την Τριχωνίδα ως ένα παραδεισένιο χώρο, που είναι ιδανικός για όλα τα υδάτινα σπορ. Η τοποθεσία, η φιλοξενία και η υποδοχή των ανθρώπων είναι υπέροχη. Η Δογρή, σαν μέρος είναι εκπληκτικό, ενώ η λίμνη Τριχωνίδα ως πίστα για θαλάσσια σπορ, είναι από τις καλύτερες που υπάρχουν. Επιπλέον, υπάρχει κοντά στη λίμνη και η πίστα του φράγματος στην γέφυρα του Αχελώου που εξυπηρετεί αρκετά, ότι και να προκύψει με τον καιρό ή με όποια άλλη αναποδιά, αλλά η Τριχωνίδα, σαν φυσικό περιβάλλον, είναι δέκα φορές καλύτερη».\nΗ Αλεξάνδρα Νάκα\nΗ Αλεξάνδρα Νάκα αθλήτρια από την Κέρκυρα, επισήμανε ότι: «η διοργάνωση του Trichonian wakeboard είναι πάντα εξαιρετική. Οι καιρικές συνθήκες βοηθούν πάντα τη διοργάνωση και είναι ιδανικές. Για το λόγο αυτό, θεωρώ, πως τα θαλάσσια αθλήματα και το wakeboard στο Αγρίνιο, μπορεί να εξελιχθεί περαιτέρω, και να έχει πρόοδο στο συγκεκριμένο τοπίο. Ο «Τρίτωνας» έχει κάνει πολλές νέες κινήσεις και πρόοδο τα τελευταία χρόνια. Συμμετέχουν στο wakeboard ακόμη και μικρά παιδιά! Η Τριχωνίδα, έχει μακράν καλύτερες δυνατότητες από πολλές άλλες λίμνες και κυρίως από την ανοιχτή θάλασσα, και έχει προοπτικές και προδιαγραφές πολύ μεγαλύτερες. Η Τριχωνίδα πολύ εύκολα θα μπορούσε να φιλοξενήσει ένα μεγάλο πρωτάθλημα».\nΟ Στάθης Λάζαρης\nΟ Στάθης Λάζαρης αθλητής από την Κέρκυρα σημείωσε πως: «από την πρώτη χρονιά που ήρθα, ενθουσιάστηκα και με το μέρος και με τις συνθήκες της Τριχωνίδας για το wakeboard. Η λίμνη Τριχωνίδα έχει προδιαγραφές πολύ υψηλές και λόγω των εγκαταστάσεων που υπάρχουν, άνετα μπορεί να εξυπηρετήσει μια πολύ μεγάλη διοργάνωση, σίγουρα πανευρωπαϊκής εμβέλειας, ίσως και παγκόσμιας. Στην Τριχωνίδα ένα παγκόσμιο πρωτάθλημα θα ήταν ότι καλύτερο. Η λίμνη έχει ήρεμα νερά και το καλό είναι ότι όταν το σκάφος κάνει το πέρασμά του, το κύμα δεν επιστρέφει, όπως γίνεται σε άλλες πίστες. Αυτό είναι ότι καλύτερο για έναν αθλητή που συμμετέχει».\nΟ Νίκολας Καζιάνης\nΟ Νίκολας Καζιάνης αθλητής από την Κέρκυρα τόνισε ότι «η Τριχωνίδα είναι υπέροχη, έχει ωραίο κόσμο και το κλίμα είναι μοναδικό, σε σημείο που σκεφτόμαστε περισσότερο πως θα περάσουμε ωραία και έπειτα πως θα αγωνιστούμε. Στα ήπια νερά της λίμνης, είναι ευκολότερο για έναν αθλητή να «βγάζει» ωραία κόλπα στο wakeboard και είναι από τις καλύτερες πίστες. Η διοργάνωση κάθε χρόνο είναι και καλύτερη και ευχαριστιόμαστε κάθε φορά που ερχόμαστε.».\nΣήμερα οι αγώνες ξεκινούν στις 9 το πρωί και αύριο, την ίδια ώρα, ενώ οι απονομές και η επίσημη λήξη των αγώνων θα γίνει περίπου στις 13.00.\nΑναρτήθηκε από Γηγενής Αγρινιώτης στις 3:11 μ.μ.\nΕτικέτες Εκδηλώσεις, Τριχωνίδα, Trichonian Wakeboard